বিশ্বৰ ১১ খন দেশত মাংকিপক্সত আক্ৰান্ত লোকৰ সংখ্যা এতিয়া দ্ৰুত গতিত বৃদ্ধি পাইছে। বিশ্ব স্বাস্থ্য সংস্থাই মাংকিপক্সৰ সংক্ৰমণৰ বিষয়ে সতৰ্ক কৰি দিছে।\nকিন্তু প্ৰধানকৈ যৌন কাৰ্যৰ জৰিয়তে বিয়পি পৰা এই ৰোগ বিধ কিমান ভয়ানক হ’ব পাৰে? ইয়াৰ ফলত কাৰোবাৰ মৃত্যু হ’ব পাৰে নেকি?\nমাংকিপক্সৰ সংক্ৰমণৰ ইতিমধ্যে ইউৰোপৰ ইংলেণ্ড, জাৰ্মানী, ফ্ৰান্স, বেলজিয়াম, চুইডেন, ইটালীলৈ বিয়পি পৰিছে। এই ৰোগটো আমেৰিকা যুক্তৰাজ্য, কানাডা আৰু অষ্ট্ৰেলিয়াতো পোৱা গৈছে। ভাৰতৰ কেন্দ্ৰীয় চৰকাৰে মাংকিপক্সৰ বিষয়ে দেশবাসীক সতৰ্ক কৰি দিছে।\nবিদেশৰ পৰা অহা বহু লোকক ভাৰত পোৱাৰ পিছতে স্বাস্থ্য পৰীক্ষাৰ ব্যৱস্থা কৰা হৈছে।\nঅনাগত দিনত এই ৰোগৰ সংক্ৰমণ আৰু বৃদ্ধি পাব পাৰে বুলি বিশ্ব স্বাস্থ্য সংস্থাই সতৰ্কবাণী শুনাইছে।\nমাংকিপক্স হৈছে এক বিৰল ৰোগ। এই ৰোগ বিধ এটা সময়ত আফ্ৰিকাৰ কিছুমান দেশত চিনাক্ত কৰা হৈছিল।\nসেইসময়ত ভুক্তভোগীসকলৰ বেছিভাগেই ৫ বছৰৰ তলৰ শিশু আছিল। কিন্তু এইবাৰ প্ৰথমবাৰৰ বাবে এই ৰোগ প্ৰাপ্তবয়স্ক লোকসকলৰ মাজতো বিয়পি পৰিছে। যিমান দূৰ জনা যায় এই ৰোগৰ তীব্ৰতা স্মলপক্সতকৈ কম।\nকিন্তু চিকেনপক্সতকৈ অধিক। জ্বৰ, হাত আৰু ভৰিৰ বিষ, গোটেই শৰীৰত জলা বন্ধা আদি লক্ষণ সমূহে দেখা দিয়ে।\nএই লক্ষণবোৰ ২ সপ্তাহৰ পৰা ৪ সপ্তাহলৈকে থাকে। তাৰ পিছত, ৰোগটো নিজেই প্ৰশমিত হয়। মাংকিপক্সৰ এতিয়ালৈকে কোনো ঔষধ বা ভেকছিন ওলোৱা নাই। অৱশ্যে, যিসকলে পক্স ভেকছিন গ্ৰহণ কৰিছে, তেওঁলোকৰ বাবে এই ৰোগৰ তীব্ৰতা কম হয় বুলি ধাৰণা কৰা হৈছে।\nবিশ্ব স্বাস্থ্য সংস্থাৰ মতে, কিছুমান লোকৰ ক্ষেত্ৰত ৰোগ বিয়পাৰ হাৰ তুলনামূলকভাৱে অধিক। এইটোও সন্দেহ কৰা হয় যে ৰোগটো যৌন কাৰ্যৰ দ্বাৰা বিয়পে, বিশেষকৈ সমকামী পুৰুষৰ মাজত মাংকিপক্সৰ সংক্ৰমণৰ আশংকা বেছি।বিপৰীত লিংগৰ যৌন মিলনৰ দ্বাৰাও এই ৰোগ বিয়পিব পাৰে, যদিহে কোনোৱা এগৰাকীৰ দেহত এই ভাইৰাছ থাকে।\nমাংকিপক্সত আক্ৰান্ত হ’লে মৃত্যু হ’ব পাৰে নেকি?\nএই প্ৰশ্নই এতিয়া বহুতে কৰিবলৈ লোৱা পৰিলক্ষিত হৈছে। এতিয়ালৈকে প্ৰাপ্ত তথ্য অনুসৰি মাংকিপক্সত আক্ৰান্ত লোকৰ ৰোগ বিধত মৃত্যু হোৱাৰ আশংকা কম কিন্তু ব্যক্তিভেদে ৰোগ বিধে বিষম পৰিস্থিতিৰ সৃষ্টি কৰিব পাৰে।\nযিসকল লোকৰ ৰোগ প্ৰতিৰোধৰ ক্ষমতা কম তেনে লোক এই ৰোগ বিধত আক্ৰান্ত হ’লে জটিলতা বৃদ্ধি পাব পাৰে।\nবিশেষকৈ শিশুৰ ক্ষেত্ৰত এনে জটিলতা অধিক হোৱা দেখা যায়। সাম্প্ৰতিক সময়ত, মাংকিপক্সত মৃত্যুৰ হাৰ ৩-৬ শতাংশ বুলি বহু স্বাস্থ্য বিজ্ঞানীয়ে কৈ আহিছে।\nৰোগ বিধৰ আটাইতকৈ ভয়াৱহ কথাটো এয়াই যে আক্ৰান্ত লোকৰ দেহত ওলোৱা গুটিৰ পৰা নিঃসৃত পানী গাত লাগিলেও অথবা আক্ৰান্ত লোকে ব্যৱহাৰ কৰা কাপোৰ-কানিৰ পৰাও এই ৰোগ বিয়পিব পাৰে।


মিঞা জনগোষ্ঠী - অসমীয়া ৱিকিপিডিয়া\n(মিঞা লোকৰ পৰা পুনঃনিৰ্দেশিত)\nঅসমত মিঞা মানুহৰ অৱস্থান, পাতল সেউজীয়া থকা ঠাইত তেওঁলোকৰ জনসংখ্যা ১০%-৩০% আৰু ঘন সেউজীয়াত ৩০%-৮০%\nপ্ৰায় ৭ মিলিয়ন\nভাৰত (অসম) ৬.৪ (২০.৪%)\nউৰ্দু আৰু ফাৰ্চী ভাষাৰ পৰা ধাৰ কৰি অনা শব্দৰ লগত বঙালী\nবঙালী মুছলিম, সিলেটি\nমিঞা (ইংৰাজী: Miyas) বা ভাটিয়া, উত্তৰপূৰ্বাঞ্চলৰ ৰাজ্য অসমৰ বঙালী বংশধৰ মুছলমান সকলৰ বাবে, সাধাৰণতে এইটো কথা বতৰাত ব্যৱহাৰ হয়। মিঞাসকল হ‘ল বঙালী মুছলিমৰ বংশধৰ যিসকল ব্ৰিটিছ ভাৰতীয় প্ৰদেশত জন্মগ্ৰহণ কৰিছিল, যিটো পৰৱৰ্তী কালত বংগ বিভাজনৰ সময়ত পূৰ্ববঙালীত পৰিণত হয় (১৯০৫)। মিঞা এনে এটা শব্দ যিটো মুছলমানলকলৰ কাৰণে পূৰ্ববঙালীত বংশশিপা চিনাক্ত কৰিব পাৰি কিন্তু বৰপেটা, চিৰাং আৰু বঙাইগাঁওৰ দৰে ঠাইত শ্বেখ শব্দটো তেওঁলোকৰ বৰ্ণনাত ব্যৱহৃত হয়। ধুবুৰী, কোকৰাঝাৰ, গোৱালপাৰা আৰু দক্ষিণ শালমাৰাত তেওঁলোক নিজকে ভাটিয়া বুলি উল্লেখ কৰিছে আৰু নগাঁও, দৰং, মৰিগাঁও আৰু হোজাইত তেওঁলোক মিঞা শব্দটো নিজৰ বাবে ব্যৱহাৰ কৰিছে।\nকিছু সময়ত তেওঁলোক মৈমনসিংহীয়া নামেও পৰিচিত।\n5 পৰিচয় সঙ্কট\n6 নামৰ ব্যুৎপত্তি\n7 মিঞা কবিতা\n7.1 মিঞা ভাষাত এটি মিঞা কবিতা\n8 লাগতে চাওক\nপ্ৰায় ১২০৫ বা ১২০৬ গ্ৰীষ্টাব্দত অসমলৈ মুছলমানসকলৰ আগমন ঘটিছিল। উক্ত সময়ৰ আগে পিছে অহা মুছলমানসকলক অসমীয়া মুছলমান বুলি কোৱা হয়। পিছত বৃটিছ সকলৰ শাসন কালত অসমলৈ অহা মুছলমানসকল হৈছে বঙ্গমূলীয় মুছলমান। ১৯৪০-ৰ দশকত বৃটিছ, মুছলিম লীগ চৰকাৰ আৰু দেশ বিভাজনৰ আগত অসমীয়া অভিজাতসকলৰ একাংশ কৰ্তৃক এই অভিবাসনক উত্সাহ দিয়া হৈছিল আৰু ১৯৪৭ চনত পাকিস্তানৰ সংবিধানৰ পিছত অবৈধ বুলি বিবেচিত হৈছিল। এই অভিবাসী মুছলমানসকলৰ বহুতেই ব্ৰহ্মপুত্ৰ আৰু অন্যান্য নিম্ন-অঞ্চলৰ চৰ বা নদী দ্বীপত বসতি স্থাপন কৰিছিল। বঙ্গমূলীয়া মুছলমান সকলে বিশেষকৈ সেই সময়ৰ গোৱালপাৰা জিলাত থাকিবলৈ লয়। অতীতত বিভিন্ন কাৰণত অবিভক্ত গোৱালপাৰা জিলাখন বঙ্গদেশৰ সৈতে সংযুক্ত হৈ থকা বাবে অসমৰ অন্যান্য জিলাৰ তুলনাত এই জিলাত বঙ্গীয়মূলৰ লোকৰ জনবসতি ঘন। বিভিন্নজনে তেওঁলোকক বিভিন্ন নামেৰে চিহ্নিত কৰাৰ চেষ্টা কৰিছে যদিও আজলৈকে সঠিক তথা সৰ্বজনগ্ৰাহ্য নামকৰণ হোৱা নাই।\nমিঞাসকলৰ জনসংখ্যা প্ৰায় ৪.৮ মিলিয়ন (৪৮ লাখ), এইসকল গোটেই অসম ৰাজ্যৰ ২০% বিস্তাৰিত, আজিৰ দিনত তেওঁলোক বৰপেটা, ধুবুৰী, গোৱালপাৰা, কামৰূপ, নগাঁও, হোজাই, দৰং, চিৰাং, কোকৰাঝাৰ, দক্ষিণ শালমাৰা, নলবাৰী, মৰিগাওঁ, আৰু বঙাইগাঁও জিলাত বসবাস কৰে।\nমিঞা মানুহৰ ভাষা বৰ্তমান বাংলাদেশ আৰু অসমত বিভিন্ন বাংলা-অসমীয়া ভাষা লৈ গঠিত। তেওঁলোকে সিলেটি, নোয়াখাইল্লা আদিৰ দৰে অন্যান্য ভাষাত কথা পাতে। ইয়াৰে অধিকাংশ বঙালী ভাষাৰ লগত মিল আছে যদিও গোৱালপাৰীয়া আৰু অসমীয়া ভাষাৰো কিছু সংমিশ্ৰণ দেখা যায়।\nন-অসমীয়া: অসমীয়া কবি জ্যোতিপ্ৰসাদ আগৰৱালা এইসকলক ন-অসমীয়া হিচাপে অভিহিত কৰিছিল। কাৰণ তেওঁলোক অসমীয়া সংস্কৃতি আৰু ভাষা গ্ৰহণ কৰিছিল। ন-অসমীয়া বা অধিক জনপ্ৰিয় মিঞা লোকসকলে অসমৰ জাতিগত মুছলমানসকলৰ দলক বুজায় যিসকল বেঙল প্ৰেচিডেঞ্চিৰ পৰা বৃটিছসকলৰ দ্বাৰা অসমৰ উপনিৱেশ স্থাপনৰ আগত তথা পিছত অসমত আগমন কৰে আৰু ব্ৰহ্মপুত্ৰ উপত্যকাত বসতি স্থাপন কৰে। ১৯৪০-ৰ দশকত বৃটিছ, মুছলিম লীগ চৰকাৰ আৰু দেশ বিভাজনৰ আগত অসমীয়া অভিজাতসকলৰ একাংশ কৰ্তৃক এই অভিবাসনক উত্সাহ দিয়া হৈছিল আৰু ১৯৪৭ চনত পাকিস্তানৰ সংবিধানৰ পিছত অবৈধ বুলি বিবেচিত হৈছিল। এই অভিবাসী মুছলমানসকলৰ বহুতেই ব্ৰহ্মপুত্ৰ আৰু অন্যান্য নিম্ন-অঞ্চলৰ চৰ বা নদী দ্বীপত বসতি স্থাপন কৰিছিল। অসমৰ চাৰিখন প্ৰধান মুছলিম নৃগোষ্ঠীৰ মাজত ন-অসমীয়াসকল বৃহত্তম, যিসকল অসমৰ ভোটাৰসকলৰ এক তৃতীয়াংশ গঠন কৰে।\nন-অসমীয়া মুছলমানসকল নৃতাত্ত্বিক তথা সাংস্কৃতিকভাৱে অসমীয়া মুছলমানসকলতকৈ পৃথক। অসমীয়া মুছলিমসকলে লেপটোৰাইন নাক আৰু মেচোচেফালিক মূৰযুক্ত, মধ্য স্তৰৰ। ১৯৯৯ চনত কামৰূপ জিলাত পৰিচালিত তুলনামূলক সমীক্ষা অনুসৰি, পূৰ্ব-কৈশৰৰ অসমীয়া মুছলিম পুৰুষসকলে তেওঁলকৰ ন-অসমীয়া অংশৰ তুলনাত চাপৰ আৰু ক্ষীণ বুলি ধৰি লোৱা হৈছিল। ন-অসমীয়া, অসমীয়া মুছলমান আৰু বৰাক উপত্যকাৰ মুছলমানসকতকৈ উল্লেখযোগ্যভাৱে বেলেগ\nব্ৰহ্মপুত্ৰ নদী দ্বীপত বসবাসকাৰী ত্ৰিশ লাখ জনসংখ্যাৰ সংখ্যাগৰিষ্ঠ ন-অসমীয়া। ইয়াৰ মাজত ৭০% দৰিদ্ৰসীমাৰ তলত। ধুবুৰী, বৰপেটা, নলবাৰী, কামৰূপ, মৰিগাঁও, নাগাঁও, দৰং আৰু শোণিতপুৰ জিলাত ন-অসমীয়াসকলে ব্ৰহ্মপুত্ৰৰ চৰ-চাপৰি দখল কৰি আছে।\nপৰিচয় সঙ্কট[সম্পাদনা কৰক]\nমিঞা মানুহ বা বঙ্গমূলীয় মুছলমানসকলে পৰিচয় সংকটত ভুগি আছে। এওঁলোকক প্ৰায়বোৰ অন্যান্য সম্প্ৰদায়ৰ দ্বাৰা আপত্তিজনক অৰ্থত মিঞা হিচাপত অভিহিত কৰা হয়। তেওঁলোক মিঞা, বঙালী মুছলিম, পূৰ্ববাংলাৰ মূল মুছলমান, ন-অসমীয়া, পামুৱা মুছলমান, চাৰুৱা মুছলমান, সেখ আৰু ভাটিয়া নামেৰে পৰিচিত। সেই বাবে পণ্ডিতসকলে এই পৰিচয় সংকটটো শেষ কৰি মিঞাসকলৰ এটা পৰিচয় তৈয়াৰ কৰিবৰ চেষ্টা কৰিছে।\nঅসমীয়া ভাষাত 'ন-অসমীয়া' শব্দটোৰ শব্দানুগ অৰ্থ 'নতুন অসমীয়া', উপসৰ্গ ‘ন’-ৰ অৰ্থ 'নতুন' আৰু অসমীয়া অৰ্থ 'অসমীয়া'। ভাৰত বিভাজনৰ পিছত এই গোষ্ঠীটো তেওঁলোকৰ বঙলা ভাষাগত পৰিচয় ত্যাগ কৰি অসমীয়া ভাষা গ্ৰহণ কৰিছিল। লাহে লাহে তেওঁলোক গামোচাৰ নিচিনা অসমীয়া সংস্কৃতি গ্ৰহণ কৰিছিল। ইংৰাজীত, তেওঁলোকক মাজে সময়ে নিউ-অসমীয়া হিচাপে উল্লেখ কৰা হয়। ন-অসমীয়াসকলক চৰু মুছলমান হিচাপে আখ্যায়িত কৰা হয়, শব্দানুগ অৰ্থত চৰৰ মুছলমানসকল, কাৰণ চৰসমূহত বসতি স্থাপনত তেওঁলোকৰ অগ্ৰাধিকাৰ বেছি। এইবোৰ পামুৱা মুচলন্ত নামে পৰিচিত, শব্দানুগ অৰ্থত কৃষক মুছলমান, কাৰণ কৃষিকৰ্ম তেওঁলোকৰ প্ৰাথমিক জীৱিকা। কিছু পণ্ডিতসকলে গোষ্ঠীটোক উল্লেখ কৰিবৰ বাবে 'অভিবাসী মুছলিম' বা 'বঙালী মুছলিম' শব্দটোও ব্যৱহাৰ কৰে।\nমিঞা কবিতা[সম্পাদনা কৰক]\nমিঞা সম্প্ৰদায়ৰ বহুত পণ্ডিতে কবিতা দি মিঞা সমাজক উন্নত কৰিবলৈ চেষ্টা কৰিছে। তেওঁলোকে দৰিদ্ৰতা, বাল্য বিবাহ, জনসংখ্যা বোমা, নিৰক্ষৰতা তেওঁলোকৰ বিষয় হিচাপে বাছি লৈছে। এই কবিতাবিলাকৰ সংগ্ৰহক মিঞা কাব্যগ্ৰন্থ অভিহিত কৰা হয়। কিন্তু সাম্প্ৰতিক সময়ত কেইটামান কবিতাৰ প্ৰসংগত, এইটো অসমত, বিশেষকৈ অসমৰ আদিবাসীসকলৰ মাজত এটা বিতৰ্কৰ সৃষ্টি কৰে।\nমিঞা ভাষাত এটি মিঞা কবিতা[সম্পাদনা কৰক]\nকব্বৰ খুইদ্যা আমি আমাৰ\nপূৰ্বজন্মেৰ ফচিল বাইৰ কইৰা আনি\nদেহি দুইশ বছৰেৰ গোলামিতে\nবেহা অইয়া গেছে আমাৰ মেৰুদণ্ড\nদেহি আমাৰ বুকেৰ ভিতৰে মাটিৰ ভিজা গোন্ধ\nহাতেৰ মুঠায় নাঙ্গলেৰ ভগ্নাংশ\nকব্বৰ খুইদ্যা আমি\nবাইৰ কইৰা আনি আমাৰ অন্ধকাৰ অতীত\nদেহি সবেৰই এক একটা ভ্ৰমণেৰ ইতিহাস আছে\nমাথা নিইচ্চা কইৰা হাইটা যায় নিৰন্ন মানুষেৰ মিছিল\nসবেৰই এক একটা কাহিনী আছে ভাইস্যা যাওয়াৰ\nকব্বৰ খুদলে আমি একটা ৰক্তাক্ত নদী পাই\nদেহি অথাই পানীত ভাসতাছে আমাৰ গুলিবিদ্ধ লাশ\nআগুন কি না আমি জানিনা\nএকটা লাল টকটক উত্তেজনা পাই\nকব্বৰ খুইদ্যা আমি নিজেই নিজেৰ লাশ নিয়া\nপৌছাইয়া যাই গোৰোস্থানে\nওৰা আমাৰে শ্বহীদ ঘোষণা কৰুইক আৰ না কৰুইক\nএই জমিন বেচা যাওয়াৰ আগে এই বাতাস ফুৰাইয়া যাওয়াৰ আগে এইসব নদী বিষাক্ত হওয়াৰ আগে\nএকবাৰ অন্ততঃ একবাৰ আমি তুমূল যুদ্ধে বিধস্ত অইবাৰ চাই…\nলাগতে চাওক[সম্পাদনা কৰক]\n↑ Priyanka Borpujari. "Assam’s ‘Miya’: Proving You Are Indian". https://thediplomat.com/2018/08/assams-miya-proving-you-are-indian/। আহৰণ কৰা হৈছে: 27 March 2019.\n↑ "Miya, Muslim and Assamese Socio-Political History of Assam".7September 2016. https://indilens.com/514954-miya-muslim-and-assamese-socio-cultural-history-of-assam/। আহৰণ কৰা হৈছে: 27 March 2019.\n↑ "Why all 'Miya Muslims' are seen as Bangladeshis in Assam". https://www.dailyo.in/arts/alifa-assamese-cinema-miya-muslims-illegal-immigrants-bangladeshi-urban-poverty-/story/1/23324.html। আহৰণ কৰা হৈছে: 27 March 2019.\n↑ . প্ৰকাশক ফকিৰগঞ্জ: অসম সাহিত্য সভা. ২০১৮. পৃষ্ঠা. ১.\n↑ "Dehumanising Muslims in Assam". 23 December 2016. http://asu.thehoot.org/media-watch/media-practice/dehumanising-muslims-in-assam-9661। আহৰণ কৰা হৈছে: 27 March 2019.\n↑ আজাদ আলী আহমেদ (২০১৮). [স্মৃতি গ্ৰন্থ পাচৈ স্মৃতি গ্ৰন্থ পাচৈ]. প্ৰকাশক ফকিৰগঞ্জ: অসম সাহিত্য সভা, ধুবুৰী শাখা. পৃষ্ঠা. ১৮, ১৯, ২০. স্মৃতি গ্ৰন্থ পাচৈ.\n↑ https://indilens.com/514954-miya-muslim-and-assamese-socio-cultural-history-of-assam/ The Decisive Battles of India by George Bruce Malleson(1883)[সংযোগবিহীন উৎস]\n↑ Bhaumik, Subir (April 2011). "Risk of durable disorder". Seminar (New Delhi: Seminar Publications) (620). http://www.india-seminar.com/2011/620/620_subir_bhaumik.htm। আহৰণ কৰা হৈছে: 10 July 2017.\n↑ Dutta, P.C.; Pradhan, B.C. (2006). "Issues and Problems of Ethnicity in Assam". In Deb, Bimal J.. Ethnic Issues, Secularism, and Conflict Resolution in North East Asia. Contributed articles presented at the Seminar on Ethnic Issues, Secularism, and Conflict Resolution in North-East India held at Shillong during 25–26 April 2001. North-East India Council for Social Science Research. Concept Publishing Company. পৃষ্ঠা. 164. ISBN 9788180691348. https://books.google.com/books?id=_YYnwp8e5VYC.\n↑ Bokth, Humayun (December 2014). "Social Life in Char Area: A Study of Neo-Assamese Muslim Village in Brahmaputra Valley of Assam". International Journal of Development Research খণ্ড4(12). ISSN 2230-9926. http://journalijdr.org/sites/default/files/2584.pdf। আহৰণ কৰা হৈছে: 10 July 2017.\n↑ https://www.bbc.com/bengali/news-48994118 মুসলিমদেৰ 'মিঞা কবিতা' নিয়ে আসামে বিতৰ্ক কেন?\n↑ Khandakar, Abdullah (8 February 2016). Social Exclusion of Inhabitants of Chars: A Study of Dhubri District in Assam (M.Phil.). http://14.139.206.50:8080/jspui/bitstream/1/4578/1/Abdullah%20Khandakar.pdf। আহৰণ কৰা হৈছে: 10 July 2017.\n↑ "মিঞা কবিতা সন্দৰ্ভত সচেতন নাগৰিকৰ আহ্বান- এনে কামে অসমীয়া সমাজখনক অধিক ক্ষতিগ্ৰস্থ কৰিব". https://www.asomiyapratidin.in/sasetan-nagarik-samaj-on-miya-poetry/.\n↑ "Interview | There isaConspiracy to Show Bengal-Origin Muslims as Anti-Assamese: Hafiz Ahmed". https://thewire.in/rights/hafiz-ahmed-assam-miyah-poetry.\n↑ https://bengali.indianexpress.com/opinion/assam-miya-poetry-history-politics-identity-135975/ আসামেৰ মিঞা কবিতাৰ ইতিহাস, ভূগোল ও দেশপ্ৰেম\nঅসমীয়া: অসমৰ মিঞা কবিতাৰ ইতিহাস, ভূগোল আৰু দেশপ্ৰেম\n↑ https://bengali.indianexpress.com/opinion/assam-miya-poetry-history-politics-identity-135975/ আসামেৰ মিঞা কবিতাৰ ইতিহাস, ভূগোল, ইতিহাস\n"https://as.wikipedia.org/w/index.php?title=মিঞা_জনগোষ্ঠী&oldid=237925"ৰ পৰা সংকলিত\nএই পৃষ্ঠাখন ১১ জুন, ২০২০ তাৰিখে ২২:১৪ বজাত অন্তিম সংশোধন কৰা হৈছিল।


অসম পালেহি বাৰ্ড ফ্লু! তত্‍পৰ অসম চৰকাৰ, বন্ধ হ’ব নেকি মুৰ্গী মাংসৰ বিক্ৰী?– News18 Assam\nঅসম পালেহি বাৰ্ড ফ্লু! তত্‍পৰ অসম চৰকাৰ, বন্ধ হ’ব নেকি মুৰ্গী মাংসৰ বিক্ৰী?\n»অসম পালেহি বাৰ্ড ফ্লু! তত্‍পৰ অসম চৰকাৰ, বন্ধ হ’ব নেকি মুৰ্গী মাংসৰ বিক্ৰী?\nUpdated:January 7, 2021, 1:33 PM IST\nবাৰ্ড ফ্লুৰ সংক্ৰমণক লৈ তত্‍পৰ অসম চৰকাৰ\nLast Updated: January 7, 2021, 1:33 PM IST\nঅব্যাহত আছে কোৰোণাৰ সংক্ৰমণ। তাৰ মাজতে দেশত আৰম্ভ হৈছে বাৰ্ড ফ্লুৰ সংক্ৰমণ। দেশৰ বিভিন্ন ৰাজ্যত এতিয়া ভয়াৱহ ৰূপ লৈছে বাৰ্ড ফ্লুৱে। ইফালে অসমতো এতিয়া বাৰ্ড ফ্লুৰ সংক্ৰমণ আৰম্ভ হৈছে বুলি জানিব পৰা গৈছে। সংক্ৰমণ ৰোধ কৰিবলৈ এতিয়া তত্‍পৰ হৈছে অসম চৰকাৰ। বাৰ্ড ফ্লুৰ সংক্ৰমণৰ প্ৰতি লক্ষ্য ৰাখি চিৰিয়াখানাত বন্ধ কৰা হৈছে মুৰ্গীৰ মাংস।\nইফালে ৰাজ্যৰ পশুপালন বিভাগে বহিঃৰাজ্যৰ পৰা মুৰ্গীৰ আমদানী বন্ধ কৰি দিছে বুলি জানিব পৰা গৈছে। আনহাতে মুৰ্গীৰ মাংস গ্ৰহণ কৰাৰ সময়তো ৰাইজক সাৱধান হ’বলৈ আহ্বান জনাইছে।\nইফালে কেৰালাৰ আলাপ্পুঝা, কোট্টায়ম, হাৰিয়ানাৰ পাঞ্চকুলাত বাৰ্ড ফ্লুৱে ভয়াৱহ ৰূপ ধাৰণ কৰিছে। এতিয়ালৈকে কেৱল কেৰালাতে ১,৭০০ৰো অধিক মুৰ্গীৰ মৃত্যু হৈছে। আনহাতে জৰুৰীকালীন অৱস্থাত বিভিন্ন ৰাজ্যত ১৪৪ ধাৰা জাৰি কৰা হৈছে। সেইদৰে মানৱ দেহলৈ যাতে বাৰ্ড ফ্লু সংক্ৰমিত হ’ব নোৱাৰে, তাৰ বাবে সতৰ্কতা অৱলম্বন কৰিবলৈ ৰাজ্য চৰকাৰক নিৰ্দেশ দিছে কেন্দ্ৰীয় চৰকাৰে।\nFirst published: January 7, 2021, 1:29 PM IST


উপকাৰীক অজগৰে খায়! এইবাৰ টিয়কত 'কেয়াৰ টেকাৰে' ঘটালে অঘটন\ncaretaker arrested উপকাৰীক অজগৰে খায়! এইবাৰ টিয়কত ‘কেয়াৰ টেকাৰে’ ঘটালে অঘটন\n“কাকো বিশ্বাসত নল’ব,মই যেনেকৈ কান্দিছো নহ’লে আপুনিও কান্দিব লাগিব, গাখীৰ খুৱাই সাপ পুহিছিলো”- এই ভাষ্য এগৰাকী অৱসৰপ্ৰাপ্ত অসহায় ব্যক্তিৰ।\nহয়, ব্যক্তিগৰাকীৰ নাম গৌৰী নাথ ভট্টাচাৰ্য, ঘৰ টীয়কৰ হাঁহচৰা অঞ্চলত।চাকৰি সুত্ৰে ঘৰৰ বাহিৰত থাকিবলগীয়া হোৱাত পৰিবাৰ মিনু দেৱীৰ লগত সহায়ক হিচাপে থাকিবলৈ ফুলকুমলীয়া বয়সতে নুমলীগড়ৰ পৰা সুৰেশ তাঁতি নামৰ এটি ল’ৰাক মাক দেউতাকৰ অনুমতি সাপেক্ষে নিজৰ ঘৰলৈ লৈ আনি পঢ়াশুনা কৰোৱাৰ লগতে সকলো সা সুবিধা প্ৰদান কৰিছিল।\nদুৰ্ভাগ্যক্ৰমে আজিৰ পৰা পাঁচ বছৰ পূৰ্বে মিনু দেৱীয়ে এই ইহ সংসাৰ ত্যাগ কৰে আৰু তাৰ পাছত সেই ল’ৰাটোক নুমলীগড়ৰ নিজৰ পিতৃগৃহত থ’বলৈ দিহা কৰে ভট্টাচাৰ্যই।\nকিন্তু যথেষ্ট সা সুবিধা অকৃত্ৰিম মৰমক নেওচিব নোৱাৰি ল’ৰাটোৱে পিতৃ গৃহত নাথাকি পুনৰ হাঁহচৰালৈ ভট্টাচাৰ্যৰ লগত গুচি আহে।সকলো ঠিকেই চলি আছিল।\nইপিনে ভট্টাচাৰ্য অৱসৰ পাছতে ঘৰৰ চৌহদতে তেওঁৰ পৰিবাৰৰ পবিত্ৰ স্মৃতিত অঞ্চলটোৰ ছাত্ৰ ছাত্ৰীৰ শৈক্ষিক ক্ষেত্ৰত সুবিধা হোৱাকৈ মিনু দেৱী মেমৰিয়েল নামৰ এখনি কনিষ্ঠ মহাবিদ্যালয় স্থাপন কৰে আৰু ল’ৰাটোকে ঘৰ তথা মহাবিদ্যালয়ৰ সমস্ত দায়িত্ব অৰ্পণ কৰে।\nকিন্তু কালক্ৰমত সেই ল’ৰাটোৱে ভট্টাচাৰ্য পৰিয়ালৰ সুদীৰ্ঘ কালৰ মৰম স্নেহ সকলো পাহৰি ঘৰত ভট্টাচাৰ্য নথকাৰ সুযোগ গ্ৰহণ কৰি যোৱা ২৫ অক্টোবৰত প্ৰায় আঠ লাখ টকা বহু সোণৰ আ অলংকাৰ আৰু ঘৰৰে এখন মটৰচাইকেল লৈ পলায়ন কৰে।\nশেহতীয়াকৈ কালি টীয়ক আৰক্ষীৰ তৎপৰতাত মটৰচাইকেলসহ আৰু এজন ওচৰৰ যুৱক জিৎপল চাংমাইৰ সৈতে বিশ্বাসঘাতক ল’ৰাটোক গ্ৰেপ্তাৰ কৰে।\nইতিমধ্যে ল’ৰাটোৱেও সমগ্ৰ ঘটনা স্বীকাৰ কৰিছে।\nসঁচাই যাক নিজৰ বুলি আঁকোৱালি লৈছিল তথা সপোন ৰচিছিল সিয়ে আজি প্ৰতাৰক আৰু বিশ্বাসঘাতক হৈ ধৰা দিলে ।এনে ঘটনাৰ যাতে পুনৰাবৃত্তি নহয় তাক লৈ সকলোকে সতৰ্ক হ’বলৈ আহ্বান জনাইছে অসহায় ভট্টাচাৰ্যই।


xukhdukh.com November 19, 2015 goodnews, ভাল খবৰ,\n১. অসমৰ শিক্ষাৰ্থী সকলক পাৰ্যমানে সা-সুবিধা আৰু পৰামৰ্শ দানৰ বাবে অসম চৰকাৰে হেল্পলাইন মুকলি কৰিব। লগতে চিকিৎসাৰ বাবেও আঁচনি লোৱাৰ কথা চিন্তা-চৰ্চা কৰি থকা বুলিও প্ৰকাশ পাইছে। পঞ্চম আৰু অষ্টম শ্ৰেণীৰ বৃত্তি পৰীক্ষাত উত্তীৰ্ণ ছাত্ৰ-ছাত্ৰী সকলক পাঁচ হাজাৰ টকাকৈ পাঁচ বছৰীয়া টাৰ্ম ডিপোজট আৰু প্ৰমাণ পত্ৰ বিতৰণৰ এক অনুষ্ঠান গুৱাহাটী মেডিকেল কলেজৰ প্ৰেক্ষাগৃহত কালি অনুষ্ঠিত কৰা হয়। মেট্ৰিক পৰীক্ষা সুকলমে চলাবলৈ যোৰহাট আৰু বৰাকত দুটাকৈ জ’ন মুকলি কৰা হব বুলিও শিক্ষামন্ত্ৰীয়ে এই অনুষ্ঠানতে প্ৰকাশ কৰে।\n২. কালি দিল্লীত ২০১৫ বৰ্ষৰ সাহিত্য অকাডেমিৰ যুৱ পুৰস্কাৰ গ্ৰহণ কৰিলে কবি মৃদুল হালৈয়ে। ‘অকলে আছো কুশলে আছো’ নামৰ কাব্য সংকলনৰ বাবে এই বঁটা লাভ কৰা মৃদুলে একেখন গ্ৰন্থৰ বাবে মুনীন বৰকটকী বঁটাও লাভ কৰিছিল। বড়ো ভাষাত লেবেনলাল মুছাহাৰীক এই বঁটা প্ৰদান কৰা হয়।\n৩. দিল্লীৰ লা-মেৰিডিয়ান হোটেলত ইণ্ডিয়া টুডে গ্ৰুপে আয়োজন কৰা ‘নৰ্থ ইষ্ট ৰাইজিং কনক্লেভ’ত অংশ লৈ উত্তৰ-পূৱ উগ্ৰপন্থী সংগঠন সমূহৰ সৈতে চীনৰ প্ৰত্যক্ষ সম্পৰ্ক নাই বুলি প্ৰকাশ কৰিছে। চীনত নিৰ্মিত অস্ত্ৰৰ ব্যৱহাৰহে কৰাৰ লগতে পাকিস্তানৰ আই.এছ.আইৰ সমৰ্থনপুষ্ট হোৱাৰ কথালৈকো আঙুলিয়াই দি হাতত অস্ত্ৰ লৈ থকা অৱস্থাত আলোচনাৰ প্ৰশ্ন নাহে বুলিও স্পষ্ট কৰি দিয়ে। উত্তৰ-পূৱৰ আন ৰাজ্যৰ তুলনাত অসমৰ আইন-শৃংখলা পৰিস্থিতি যথেষ্ট উন্নত বুলিও গৃহৰাজ্য মন্ত্ৰীজনে মত প্ৰকাশ কৰে।\n৪. বাজেট ভাষণত গাঁৱৰ প্ৰতি বিঘা মাটিৰ খাজনা ৩০টকাকৈ বৃদ্ধি কৰাৰ প্ৰস্তাৱ দিয়াৰ বিপৰীতে এতিয়া ৰাজ্যৰ সকলো অঞ্চলতে খাজনাৰ নিৰিখ একেই কৰি বিঘাত ১৫টকাকৈ ধাৰ্য কৰিলে ৰাজ্য চৰকাৰৰ কেবিনেটে। চাহবাগান, নগৰঞ্চল আদিৰ খাজনা বৃদ্ধিৰ বাবে জিলা উপায়ুক্ত সকলে দিয়া প্ৰস্তাৱলৈ অনুমোদন দিলে কেবিনেট বৈঠকে।\n৫. কাজিৰঙাত দীৰ্ঘদিন ধৰি বসবাস কৰি অহা লোকসকলক বিকল্প সংস্থান দিয়াৰ ব্যৱস্থা কৰিহে উচ্ছেদ কৰিবলৈ আহ্বান জনাইছে ভাৰতীয় কমিউনিষ্ট পাৰ্টি(মাৰ্ক্সবাদী)য়ে। মানৱীয় দৃষ্টিৰে কাৰ্যকৰী সমাধানৰ পথ উলিয়াবলৈকো ৰাজ্য চৰকাৰক আহ্বান জনালে দলটোৱে।\n৬. দুৰ্নীতিক দেশৰ পৰা নিৰ্মূল কৰাটোৱেই এনডিএ চৰকাৰৰ প্ৰধান কাম হব বুলি কালি পুনৰ দোহাৰিলে দেশৰ প্ৰধানমন্ত্ৰী নৰেন্দ্ৰ মোদীয়ে। কেন্দ্ৰীয় অনুসন্ধান সংস্থা, চিবিআই আৰু দুৰ্নীতি নিবাৰক শাখাই যথেষ্ট কাম কৰি থকা বুলি প্ৰকাশ কৰে। বিদেশৰ পৰা ক’লা ধন ঘূৰাই অনাৰ বিষয়টোতো প্ৰচেষ্টা চলাই থকাৰ কথাও দোহাৰে।\n৭. দুধনৈ শাখা সাহিত্য সভাই কালি এক ব্যতিক্ৰমী কাৰ্যসূচী গ্ৰহণ কৰি চহৰখনখনৰ ওচৰে পাজৰে বাস কৰা পাঁচ গৰাকী মানসিক ভাৱে বাধাগ্ৰস্ত লোকক শীতকালৰ প্ৰতি লক্ষ্য ৰাখি কম্বল আৰু বস্ত্ৰ বিতৰণ কৰে। এই সকল ব্যক্তিক মানসিক চিকিৎসালয়লৈ পঠাই চিকিৎসা প্ৰদানৰ বাবেও পৰিকল্পনা কৰা বুলিও শাখা সাহিত্য সভাই প্ৰকাশ কৰিছে।\n৮. চিত্ৰশিল্পী বেণু মিশ্ৰ আৰু সংগীত শিল্পী ৰমেন বৰুৱাক ২০১৫বৰ্ষৰ ‘চাতক সন্মান’ প্ৰদান কৰা হব তেজপুৰৰ বাণ থিয়েটাৰত। উক্তদিনা দিনৰ ভাগত বেণু মিশ্ৰৰ এখনি একক চিত্ৰ প্ৰদৰ্শনী আৰু সন্ধিয়ালৈ ৰমেন বৰুৱাৰ গীতেৰে সাংস্কৃতিক সন্ধিয়াৰো আয়োজন কৰা বুলি জানিব পৰা গৈছে।\n৯. দিল্লী চৰকাৰৰ কেবিনেট অনুমোদন জনালো বহুপ্ৰত্যাশিত জনলোকপাল বিললৈ। মুখ্যমন্ত্ৰীৰ দুৰ্নীতিও আওতালৈ অহাকৈ শক্তিশালী দুৰ্নীতি নিবাৰক সংস্থা গঢ়াৰ নিশ্চিতি এই জনলোকপাল বিলে দিব বুলিও জানিব পৰা গৈছে।\n১০. গৌতম গম্ভীৰৰ নেতৃত্বাধীন দিল্লীৰ ৰঞ্জি দলক পৰাজিত কৰিলে অসমৰ গকুল শৰ্মাৰ নেতৃত্বাধীন দলটোৱে। এই জয়েৰে এ-গ্ৰুপত দ্বিতীয় স্থান লাভ কৰিছে। উদীয়মান অপেনাৰ ৰাহুল হাজৰিকা আৰু মিডল অৰ্ডাৰ অৰুণ কাৰ্তিকৰ উজ্জীৱিত প্ৰদৰ্শনৰ বাবেই গুৱাহাটীৰ বৰ্ষাপাৰা ষ্টেডিয়ামত শক্তিশালী দিল্লী দলক পৰাভূত কৰিবলৈ সক্ষম হয় অসম দলটোৱে।


শুভংকৰ - অসমীয়া ৱিকিপিডিয়া\nঅসমৰ গুৱাহাটীৰ সৰুসজাই খেল পথাৰত ৩৩তম ৰাষ্ট্ৰীয় ক্ৰীড়া, ২০০৭ৰ বাবে সজোৱা শুভংকৰ ৰংমন\nশুভংকৰ (ইংৰাজী: Mascot) হৈছে কোনো ব্যক্তি, জন্তু বা অন্যকোনো বস্তু, যিয়ে সৌভাগ্য কঢ়িয়াই অনা বুলি বিশ্বাস কৰা হয় বা যিকোনো দল যেনে শিক্ষানুষ্ঠান, পেছাদাৰী খেলুৱৈৰ দল, সমিতি, সেনা দল বা ব্ৰেণ্ড নাম আদিৰ ৰাজহুৱা পৰিচয় বহন কৰে।\nউপভোক্তা পণ্যৰ বাবে কাল্পনিক প্ৰতিনিধি মুখপাত্ৰ হিচাপে শুভংকৰৰ প্ৰয়োগ হয়। খেলৰ জগত খনত মাৰ্চেণ্ডাইজিংৰ বাবেও ইয়াৰ ব্যৱহাৰ হয়। সাধাৰণতে ই কোনো দল এটাৰ গোপন নামৰ সৈতে সম্পৰ্কিত।\n2 বিভিন্ন ক্ষেত্ৰত শুভংকৰ\n2.2 ব্যৱসায়িক নিগম\n2.3.1 জাপানত শুভংকৰ\n2.3.2 নাছাৰ শুভংকৰ\n2.3.3 সেনা বাহিনীৰ শুভংকৰ\n2.4 সামাজিক অনুষ্ঠান\nশুভংকৰ শব্দটিৰ ইংৰাজী প্ৰতিশব্দ mascot ফৰাচী শব্দ mascotte-ৰ পৰা সৃষ্টি হোৱা, যাৰ অৰ্থ হৈছে সৌভাগ্যকৰ্ষক। ইয়াৰ দ্বাৰা যিকোনো ঘৰুৱা সৌভাগ্য বাহকক বুজোৱা হয়। এই শব্দটি ১৮৬৭ চনত প্ৰথম বাৰৰ বাবে এগৰাকী ফৰাচী ৰচনাকাৰ এডমণ্ড অ'ড্ৰেনৰ দ্বাৰা ব্যৱহাৰ হৈছিল যি ১৮৮০ চনত পৰিবেশনৰ বাবে 'দ্য অ'পেৰা লা মেচকট' লিখিছিল। ১৮৮১ চনত এই শব্দটো ইংৰাজী ভাষাত অন্তৰ্ভুক্ত হয়। অৱশ্যে ইয়াৰ আগলৈকে এই শব্দটো ফ্ৰান্সৰ লোকসকলৰ বাবে পৰিচিত আছিল আৰু ইয়াক বাজী মাৰোঁ‌তাসকলে শ্লেং বা অপশব্দ হিচাপে ব্যৱহাৰ কৰিছিল। এই শব্দটো যাদুকৰী বা ডাইনী বুজোৱা শব্দ মেচক'ৰ পৰা উদ্ভৱ হোৱা। ঊনবিংশ শতিকাৰ আগলৈকে মেচকট শব্দটো কেশবন্ধনী বা চলিত জাহাজত খোদিত মূৰ্তি আদিৰ দৰে জড় বস্তুৰ সৈতে সম্পৰ্কিত আছিল। কিন্তু সেই সময়ৰ পৰা বৰ্তমানলৈকে, এই শব্দটো সৌভাগ্যসূচক জন্তু, বস্তু আদিৰ সৈতে জড়িত হৈ আহিছে।\nবিভিন্ন ক্ষেত্ৰত শুভংকৰ[সম্পাদনা কৰক]\nআমেৰিকান বিগ বই ছেইন ৰেষ্টুৰেণ্টে তেওঁলোকৰ বিজ্ঞাপনৰ প্ৰতীকী শুভংকৰ 'বিগ বয়'ক আমেৰিকাৰ বিভিন্ন স্থানত প্ৰতিষ্ঠাপন কৰিছে\nডিটৰইট পিছ্টনছ আন্তৰ্জাতিক বাস্কেটবল সংস্থাৰ শুভংকৰ 'হোপাৰ'\nChesty XII, ২০০২ৰ পৰা ২০০৮লৈ আমেৰিকা যুক্তৰাষ্ট্ৰৰ ৱাচিংটনৰ মেৰিন বেৰেকচৰ চৰকাৰী ভাৱে স্বীকৃত শুভংকৰ আছিল\nঅসমৰ সোণালী বান্দৰক বড়োলেণ্ড অঞ্চলৰ শুভংকৰ বুলি কোৱা হয়\nক্ৰীড়া দল সমূহৰ বহুতৰে অফিচিয়েল শুভংকৰ আছে, আটাইতকৈ পুৰণিবোৰৰ ভিতৰত ১৯০৮ চনত চিকাগো কাবছৰ টেক্সিডাৰ্মি মাউণ্ট, আৰু পিছত একেটা দলে ১৯১৬ চনত এটা জীৱিত জন্তু ব্যৱহাৰ কৰে। কিছুদিন পিছতে তেওঁলোকে এই জন্তু বিধক বাৰণ কৰে আৰু ২০১৪ চনলৈকে কোনোধৰণৰ শুভংকৰ ব্যৱহাৰৰ পৰা বিৰত থাকে। পিছলৈ এই দলটোৱে শুভংকৰ আন এটা সংস্কৰণ প্ৰৱৰ্তন কৰিছিল যিটো আছিল পোছাক পৰিহিত এজন ব্যক্তি।\nআমেৰিকা যুক্তৰাষ্ট্ৰত ক্ৰীড়া দলৰ যুৱ অনুৰাগীসকলে শুভংকৰ ভূমিকা পালন কৰে। এই প্ৰতিনিধিসকলৰ বহুতেই চিকিৎসাজনিত সমস্যাত ভোগা, আৰু তেওঁলোকৰ ইচ্ছাৰ প্ৰতি খেলুৱৈৰ দল সমূহে বা বিজয়ী খেলুৱৈয়ে এনেদৰে সন্মান প্ৰদৰ্শন কৰে। ইয়াৰোপৰি বৃদ্ধ বা বয়স্ক লোককো ৰাষ্ট্ৰীয় ক্ৰীড়া সংস্থাবোৰে প্ৰতিনিধি দলবোৰৰ বাবে শুভংকৰৰ ভূমিকা পালনৰ হেতু আমন্ত্ৰণ কৰে।\nঅলিম্পিকৰ শুভংকৰবোৰৰ ভিতৰত আছে বিভিন্ন কাল্পনিক চৰিত্ৰ, সাধাৰণতে অঞ্চল একোটাৰ স্থানীয় প্ৰাণী বা মানৱ ব্যক্তিত্ব, যি অলিম্পিক আৰু পেৰালিম্পিক গেমছ অনুষ্ঠিত হোৱা ঠাইখনৰ সাংস্কৃতিক ঐতিহ্যক প্ৰতিনিধিত্ব কৰে। শুভংকৰবোৰে প্ৰায়ে অলিম্পিক গেমছক কম বয়সীয়া দৰ্শক, বিশেষকৈ শিশু আৰু শিশুৰ বাবে মূল আকৰ্ষণ হৈ পৰে। ইয়াৰ দ্বাৰা ক্ৰীড়াৰ প্ৰতি তেওঁলোকৰ আগ্ৰহক প্ৰেৰিত কৰা হয়।\nশেহতীয়াকৈ অনুষ্ঠিত হৈ যোৱা বিভিন্ন শীতকালীন/গ্ৰীষ্মকালীন অলিম্পিক খেলৰ শুভংকৰবোৰৰ ভিতৰত আছে 'মিগা', 'কোৱাটচি', 'মুকমুক' (ভেঙ্কুভাৰ, ২০১০), 'ৱেনলক আৰু মেণ্ডেভিল' (লণ্ডন, ২০১২), 'বেলি মিস্কা', 'বৰফৰ বাঘ', 'জাইকা' (চচি, ২০১৪) আৰু 'ভিনিচিয়াছ' আৰু 'টম' (ৰিঅ', ২০১৬) এই প্ৰতিটোৱেই তেওঁলোকৰ নিজ নিজ প্ৰতিনিধিত্ব দেশ সমূহত একোটা আইকনিক প্ৰতীক হৈ পৰিছে।\n২০০৭ চনৰ ৰাষ্ট্ৰীয় ক্ৰীড়া মহোৎসৱ, অৰ্থাৎ ভাৰতৰ ৩৩ তম ৰাষ্ট্ৰীয় ক্ৰীড়া মহোৎসৱ, অসমৰ সৰুসজাই খেলপথাৰত ৯ ফেব্ৰুৱাৰী ২০০৭ ৰ পৰা ১৮ ফেব্ৰুৱাৰী ২০০৭ লৈ অনুষ্ঠিত হৈছিল। এই ক্ৰিয়া অনুষ্ঠানৰ শুভংকৰ আছিল 'ৰংমন'। ৰংমন হৈছে হাতত জুইৰ শিখা লৈ থকা এটা প্ৰতীকী শুভংকৰ যাৰ শিৰ অংশ আছিল অসম গৌৰৱ এশিঙীয়া গঁড়ৰ আৰু তলৰ অংশ আছিল এজন বিহুৱা ডেকাৰ।\nব্যৱসায়িক নিগম[সম্পাদনা কৰক]\nবণিজৰ জগত খনত শুভংকৰ বা বিজ্ঞাপনৰ চৰিত্ৰবোৰ প্ৰায়ে দেখা যায়। এনে শুভংকৰবোৰৰ ভিতৰত আছে 'চেষ্টাৰ চিতা', 'কিবলাৰ এল্ফ', 'দ্য ফ্ৰুট অফ দ্য লুম গাইজ', 'মিকি মাউচ', লিটল চিজাৰৰ বাবে 'পিজ্জা পিজ্জা গাই', 'ৰকি দ্য এল্ফ', 'কোকা-কোলা ভালুক' আৰু 'এনবিচি পিকক'। এই চৰিত্ৰবোৰৰ জনপ্ৰিয়তাৰ বাবে সাধাৰণতে পিছলৈ কোম্পানী বা ব্ৰেণ্ডৰ নাম উল্লেখ নকৰাকৈয়ে পণ্য সম্পৰ্কে মানুহ জ্ঞাত। বিজ্ঞাপনৰ অনুমতি নথকা সামগ্ৰীৰ ক্ষেত্ৰত শুভংকৰবোৰে ব্ৰেণ্ডৰ মুখ্য প্ৰতিনিধি হিচাপে ভূমিকা পালন কৰিবলৈ সক্ষম হয়। উদাহৰণ স্বৰূপে, এনে বহু ব্যৱসায়ৰে জড়িত শুভংকৰ বোৰে অলাভজনক অনুষ্ঠান, বা ক্ৰীড়াত অংশগ্ৰহণ কৰিব পাৰে আৰু দৰ্শকৰ মনোৰঞ্জন কৰোঁতে তেওঁলোকৰ ব্ৰেণ্ডৰ প্ৰচাৰ সম্ভৱ হৈ উঠে। কিছুমান শুভংকৰ হৈছে কেৱল কাৰ্টুন বা ভাৰ্চুৱেল চৰিত্ৰ, আন কিছুমান বিজ্ঞাপনৰ চৰিত্ৰ, ইয়াৰ উপৰি কিছুমান প্ৰকৃততে পোছাক হিচাপে সৃষ্টি কৰা হয় আৰু ট্ৰেডশ্ব' বা বিভিন্ন অনুষ্ঠানত ৰাইজৰ সন্মুখত এই পোছাক পৰিহিত বিভিন্ন ভাৱ ভংগীৰ লোকক দেখা যায়।\nজাপানত শুভংকৰ[সম্পাদনা কৰক]\nজাপানত পৌৰসভা সমূহৰ বহুতৰে শুভংকৰ আছে, যাক য়ুৰু-চাৰা (জাপানী: ゆるキャラ; হেপবাৰ্ণ: য়ুৰু কিয়াৰা) বুলি জনা যায়। য়ুৰু-চাৰাৰ দ্বাৰা বিভিন্ন ব্যাৱসায়িক গোষ্ঠীয়ে তেওঁলোকৰ সামগ্ৰীৰ প্ৰচাৰৰ বাবে সৃষ্টি কৰা শুভংকৰবোৰ বুজোৱা হয়।\nনাছাৰ শুভংকৰ[সম্পাদনা কৰক]\nকেমিলা কৰোনা এছডিঅ' হৈছে নাছাৰ সৌৰ গতিবিজ্ঞান পৰ্যৱেক্ষণালয়ৰ (এছডিঅ') মিছন মেচকট আৰু ই শিক্ষা আৰু ৰাজহুৱা প্ৰসাৰৰ (ইপিঅ') সৈতে এই অভিযানটোক সহায় কৰে।\nসেনা বাহিনীৰ শুভংকৰ[সম্পাদনা কৰক]\nৰয়েল ৱেলছৰ শুভংকৰ ছাগলীটো\nসামৰিক গোটবোৰতো শুভংকৰ জনপ্ৰিয়।\nৰয়েল ৱেলছৰ ছাগলীটো আনুষ্ঠানিকভাৱে এটা শুভংকৰ নহয় যদিও ই এক ৰেংকিংযুক্ত সৈনিক। লেন্স কৰ্পোৰেল উইলিয়াম উইণ্ডচাৰ নামৰ ছাগলীটোৱে ২০০৯ চনৰ ২০ মে' তাৰিখে অৱসৰ গ্ৰহণ কৰে, আৰু এই স্থানত "উইলিয়াম উইণ্ডছৰ ২"ক আনি সেই বছৰৰ ১৫ জুনত আনুষ্ঠানিকভাৱে নিয়োগ কৰা হয়। \nসামাজিক অনুষ্ঠান[সম্পাদনা কৰক]\nবিভিন্ন সামাজিক সংগঠন, সমিতি, শিক্ষানুষ্ঠান, সেৱা প্ৰতিষ্ঠান আদিৰো শুভংকৰ থাকে। শিক্ষানুষ্ঠান সমূহৰ প্ৰায়ে উচ্চ-উচ্চতৰ মাধ্যমিক বিদ্যালয়, মহাবিদ্যালয় বা বিশ্ববিদ্যালয় সমূহৰ বিভিন্ন অনুষ্ঠান আদিত শুভংকৰে ভূমিকা পালন কৰে। ইয়াৰ ভিতৰত কোনো জন্তু, চৌহদত কোনো মূৰ্ত্তি, বিশেষ পোছাক পৰিহিত শিক্ষাৰ্থী হ'ব পাৰে। এনে কিছুমান শুভংকৰ যেনে: 'আৰ্মি মুলেচ' - তিনিটা খচ্চৰ, যি আমেৰিকা যুক্তৰাষ্ট্ৰৰ সামৰিক একাডেমীৰ (ৱেষ্ট পইণ্ট) আৰ্মি ব্লেক নাইটছৰ শুভংকৰ হিচাপে কাম জনা যায়। 'আৰ্টি দ্য ফাইটিং আৰ্টিচোক' – ১৯৭০ৰ দশকৰ আৰম্ভণিৰ পৰা স্কটছডেল কমিউনিটি কলেজৰ আৰ্টিচোক মাস্কট। 'আৰ্ভি দ্য গোল্ডেন ঈগল' – ৰক ভেলী কলেজৰ গোল্ডেন ঈগল মাস্কট। ২০১৩ চনৰ শেষৰ ফালে এই মাস্কটটো উদ্বোধন কৰা হৈছিল। অসমৰ বড়োলেণ্ড অঞ্চলত উপলব্ধ দুষ্পাপ্য সোণালী বান্দৰ এই অঞ্চলৰ শুভংকৰ বুলি মনা হয়।\n↑ "Marc's Collection of Mascots: Introduction". Halcyon.com. http://www.halcyon.com/marcs/mascot.html। আহৰণ কৰা হৈছে: 2017-03-01.\n↑ "Mascots". Fisu.net. http://www.fisu.net/en/Mascots-3464.html। আহৰণ কৰা হৈছে: 2016-05-17.\n↑ "Where Are You From? – Credo Reference". Search.credoreference.com. http://search.credoreference.com/content/entry/hmwhm/mascot/0। আহৰণ কৰা হৈছে: 2017-03-01.\n↑ Dobbs, Chris (25 July 2008). "Marine Barracks' mascot, Chesty the XII, retires after more than 40 'dog years' of faithful service". প্ৰকাশক Washington, D.C.: United States Marinesbarracks.marines.mil. https://www.barracks.marines.mil/News/News-Article-Display/Article/498192/marine-barracks-mascot-chesty-the-xii-retires-after-more-than-40-dog-years-of-f/। আহৰণ কৰা হৈছে: 16 March 2019.\n↑ Brown, David (27 January 2012). "Photo: 1908 Cubs protect their mascot's back". Yahoo! Sports. https://sports.yahoo.com/blogs/mlb-big-league-stew/photo-1908-cubs-protect-mascot-back-093654011.html.\n↑ Halewood, Simon (6 July 2011). "Wimboldsley couple celebrate after grandson walks tall with England heroes". Crewe Chronicle. http://www.crewechronicle.co.uk/crewe-news/local-crewe-news/2011/07/06/wimboldsley-couple-celebrate-after-grandson-walks-tall-with-england-heroes-96135-29000095/.\n↑ "Brazil Mascot Competition". The Scottish Football Association. প্ৰকাশক Glasgow UK: The Scottish Football Association Ltd. 2011. http://www.scottishfa.co.uk/contact_scottish_fa.cfm?page=2282। আহৰণ কৰা হৈছে: 14 July 2011.\n↑ "Six Nations: Scrum V meets England's biggest fan – their mascot". BBC Sport. 1970-01-01. https://www.bbc.co.uk/sport/0/rugby-union/21569602.\n↑ "History of Olympic Mascots 1968-2014 – Photos & Origins". Olympic.org. http://www.olympic.org/mascots-history। আহৰণ কৰা হৈছে: 2016-05-17. [অ-প্ৰাথমিক উৎসৰ প্ৰয়োজন]\n↑ "ৰংমন". https://www.telegraphindia.com/north-east/rongmon-the-rhino-chosen-mascot-for-games/cid/835950#। আহৰণ কৰা হৈছে:9June 2021.\n↑ Quinn, Renee C. (2013-02-11). "All-time Best Corporate Character Mascots". IPWatchdog.com | Patents & Patent Law. http://www.ipwatchdog.com/2013/02/11/all-time-best-corporate-character-mascots/id=34384/.\n↑ McKirdy, Euan (12 May 2014). "Japanese cuteness overload could result in mascot cull". CNN. https://edition.cnn.com/2014/05/12/world/asia/osaka-mascot-cull/.\n↑ Sample, Ian (2012-04-23). "Nasa mascot Camilla hits the stratosphere". The Guardian. https://www.theguardian.com/science/2012/apr/23/nasa-mascot-camilla-space। আহৰণ কৰা হৈছে: 2016-05-17.\n↑ "Retiring army goat's new zoo home". BBC News. 20 May 2009. http://news.bbc.co.uk/1/hi/wales/8058249.stm.\n↑ "Royal Welsh tackle Great Orme to find regimental goat". www.dailypost.co.uk. https://www.dailypost.co.uk/all-about/conwy। আহৰণ কৰা হৈছে: 2021-04-07.\n↑ 16.0 16.1 "Animal, Vegetable, Mascot", New York Times, November 2, 2008\n↑ Bosslett, Lindsay. "Mascot Watch". The Chronicle of Higher Education. http://chronicle.com/weekly/v49/i09/09a00601.htm.\n↑ "Rock Valley College Golden Eagles – Arvee the Golden Eagle" (en ভাষাত). rvcsports.com. http://rvcsports.com/sports/2014/11/13/Arvee.aspx। আহৰণ কৰা হৈছে: 2017-10-20.\n↑ "Golden Langur". http://explorebodoland.com/about.aspx?s=2f9f2446-8ab8-4fd9-b995-1a85519a74e2। আহৰণ কৰা হৈছে:9June 2021.\n"https://as.wikipedia.org/w/index.php?title=শুভংকৰ&oldid=281588"ৰ পৰা অনা হৈছে\nএই পৃষ্ঠাখন ১০ জুন, ২০২১ তাৰিখে ১২:২৪ বজাত অন্তিম সংশোধন কৰা হৈছিল।


বন্ধ হ’ল মুকলিত নামাজ পঢ়া প্ৰথা? – Pratham Khabar\nঘৰ/ধৰ্মীয়/বন্ধ হ’ল মুকলিত নামাজ পঢ়া প্ৰথা?\nবন্ধ হ’ল মুকলিত নামাজ পঢ়া প্ৰথা?\n‘মুকলিত নামাজ পঢ়া প্ৰথা সহ্য কৰা নহ’ব’ - মনোহৰলাল খট্টৰ\nPratham Khabar News Send an email ডিচেম্বৰ 11, 2021\n0 275 এক মিনিটতকৈ কম\nহাৰিয়ানাৰ গুৰুগ্ৰামৰ ৰাজহুৱা স্থানত নামাজ পঢ়াক লৈ দীৰ্ঘদিনৰ পৰা চলি থকা বিতৰ্কৰ মাজতে ৰাজ্যখনৰ মুখ্যমন্ত্ৰী মনোহৰলাল খট্টৰে কয়, ‘মুকলিত নামাজ পঢ়া প্ৰথা সহ্য কৰা নহ’ব’।\n৩৭ টা স্থানৰ ইতিমধ্যে মুকলিত নামাজ পঢ়াৰ অনুমতি বাতিল কৰিছে মুখ্যমন্ত্ৰী খট্টৰে। ইয়াৰ বাবে খট্টৰে আৰক্ষী আৰু প্ৰশাসনীয় বিষয়াক নিৰ্দেশ প্ৰদান কৰে।\nসাংবাদিকে এই বিষয়ত সোধা প্ৰশ্নৰ উত্তৰত মুখ্যমন্ত্ৰীগৰাকীয়ে কয় যে, মুকলি স্থানত নামাজ পঢ়িব নালাগে আৰু বিষয়টো শান্তিপূৰ্ণভাৱে সমাধান কৰিব লাগে। তেওঁ কয়, ‘কোনোবাই নিজৰ ঠাইত নামাজ আৰু পূজা-অৰ্চনা কৰে, তাত একো সমস্যা নাই। কিন্তু মুকলিত নামাজ পঢ়া যি প্ৰথা আৰম্ভ হৈছে, সেয়া কেতিয়াও মানি ল’ব নোৱাৰি। সকলোৰে সৈতে বহি ইয়াৰ সমাধান উলিওৱা হ’ব’।\nউল্লেখ্য যে, মুকলিত নামাজ পঢ়াক কেন্দ্ৰ কৰি দীৰ্ঘদিনৰ পৰা ৰাজ্যখনত এক বিতৰ্ক চলি আছে।\nNamaj Namaz News Time Assam Pratham Khabar Religious\nনিজ প্ৰাণৰ বিনিয়ত জীৱনদান দিলে ভতিজাকৰ, সেমেকা চকুৰে নিৰৱদৰ্শী হৈ ৰ'ল সকলো!\nঅসম পালেহি মাৰাত্মক অমিক্ৰণ!\nজামিন পালে ৰৌণক আলী হাজৰিকাৰ পত্নী নুছৰত ৰৌণক হাজৰিকাই…\nফেব্ৰুৱাৰী 4, 2022\nপুনৰ জব্দ কোটি টকাৰ গাঞ্জা..\nফেব্ৰুৱাৰী 8, 2022\nদৰ্শকক হাঁহিৰ খোৰাক যোগাবলৈ আহি আছে অসমীয়া বোলছবি ‘ৰাইন’ Express’…\nফেব্ৰুৱাৰী 12, 2022\nলালকিল্লাৰ হিংসাত অভিযুক্ত পঞ্জাৱী অভিনেতা দীপ সিদ্ধুৰ দুৰ্ঘটনাত মৃত্যু!


শিক্ষাৰ অধিকাৰ - অসমীয়া ৱিকিপিডিয়া\nনেপালৰ তিনিজন শিশুৱে কিতাপ পঢ়াৰ দৃশ্য\nশিক্ষাৰ অধিকাৰ (ইংৰাজী: Right to education)ক বিভিন্ন আন্তঃৰাষ্ট্ৰীয় সন্মিলনত এক মানৱ অধিকাৰ হিচাপে মান্যতা প্ৰদান কৰা হৈছে, য'ত আৰ্থিক, সামাজিক, সাংস্কৃতিক অধিকাৰৰ আন্তঃৰাষ্ট্ৰীয় চুক্তিও সন্মিলিত হৈ আছে। এই চুক্তি অনুসৰি সকলোৰে বাবে বিনামূলীয়া, বাধ্যতামূলক প্ৰাথমিক শিক্ষাক মান্যতা প্ৰদান কৰা হৈছে, ইয়াৰ উপৰিও মাধ্যমিক শিক্ষাক সকলোৰে বাবে সুলভ কৰি তোলা, বিশেষ ভাৱে বিনামূলীয়া মাধ্যমিক শিক্ষাৰ প্ৰগতিশীল প্ৰাথমিক ব্যৱস্থা গ্ৰহণৰ লগতে সকলোৰে বাবে উচ্চশিক্ষাক সুলভ কৰি প্ৰগতিশীল পৰিচয় প্ৰদান কৰা আদি। আজি সমগ্ৰ বিশ্বতে ৭৫ মিলিয়ন শিশুক প্ৰতিদিনে স্কুললৈ যোৱাত বাধা প্ৰদান কৰা হয়। ২০১৫ চনলৈকে ১৬৪খন ৰাজ্য এই চুক্তিৰ পক্ষপাতী আছিল।\nশিক্ষাৰ অধিকাৰত স্কুল আদিৰ দ্বাৰা প্ৰাথমিক শিক্ষা সাং কৰিব নোৱাৰা লোক সকলক বুনিয়াদী শিক্ষা প্ৰদানৰ দায়িত্বৰ কথাও উল্লেখ আছে। শিক্ষাৰ অধিকাৰে শিক্ষাৰ্থী সকলৰ মাজত কোনো ভেদাভেদ নোহোৱাকৈ, ন্যূনতম শৈক্ষিক মান বৰ্তাই ৰাখি শিক্ষা প্ৰদান কৰা আৰু শিক্ষাৰ গুণগত মান বৃদ্ধিৰ ওপৰতো গুৰুত্ব প্ৰদান কৰিছে।\n2 বাধ্যতামূলক শিক্ষা\n3 শিশুৰ বিনামূলীয়া আৰু বাধ্যতামূলক শিক্ষাৰ অধিকাৰ আইন (ভাৰত)\nশিক্ষাৰ অধিকাৰক বৰ্ণনা কৰা ৰোমানিয়া সংবিধানৰ ধাৰা ৩২ প্ৰদৰ্শন কৰা ৰোমানিয়াৰ ঐতিহাসিক ডাক টিকট\nশিক্ষা আনুষ্ঠানিক প্ৰাতিষ্ঠানিক নিৰ্দেশাৱলীৰ দ্বাৰা গঠিত। সাধাৰণত, আন্তৰ্জাতিক উপকৰণসমূহে এই অৰ্থত অভিধাটো ব্যৱহাৰ কৰে তথা আন্তৰ্জাতিক মানবাধিকাৰ উপকৰণৰ দ্বাৰা সুৰক্ষিত শিক্ষাৰ অধিকাৰে, এক সংকীৰ্ণ অৰ্থত প্ৰাথমিক বুনিয়াদী শিক্ষাক বুজায়। শিক্ষাৰ বৈষম্যৰ বিৰুদ্ধে ১৯৬০চনৰ ৰাষ্ট্ৰসংঘৰ সন্মিলনত শিক্ষাৰ সংজ্ঞা ধাৰা ১(২) এ এইভাবে সংজ্ঞায়িত কৰিছে: "শিক্ষাৰ সমস্ত প্ৰকাৰ তথা স্তৰ, (যেনে) শিক্ষাৰ প্ৰৱেশ, শিক্ষাৰ মান আৰু গুণগত মান, আৰু শৈক্ষিক স্থিতি, যাৰ অধীনত শিক্ষা প্ৰদান কৰা হৈছে।"\nবহল অৰ্থত শিক্ষা বুলিলে "সমস্ত ক্ৰিয়াকলাপ, যাৰ দ্বাৰা এটা মানৱ গোষ্ঠীয়ে তেওঁলোকৰ বংশধৰৰ নিৰ্দিষ্ট জ্ঞান তথা দক্ষতাৰ এক সুনিৰ্দিষ্ট ৰূপ বা নৈতিক নিয়মাৱলী যি এই দলটোক তিষ্ঠি থাকিবলৈ সক্ষম কৰে।" এই অৰ্থত শিক্ষা বুলিলে বুজায় যে দৈনন্দিন জীৱন-যাত্ৰাৰ কাৰ্য সম্পাদনৰ বাবে প্ৰয়োজনীয় দক্ষতা সমূহ পৰৱৰ্তী প্ৰজন্মলৈ হস্তান্তৰ কৰা তথা নিৰ্দিষ্ট সম্প্ৰদায়ৰ সামাজিক, সাংস্কৃতিক, আধ্যাত্মিক আৰু দাৰ্শনিক মূল্যবোধক আগলৈ অধিক বিস্তাৰ কৰা। মানবাধিকাৰ তথা মৌলিক স্বাধীনতা সম্পৰ্কিত আন্তৰ্জাতিক বোধগম্যতা, সহযোগিতা আৰু শান্তি শিক্ষা সম্পৰ্কিত শিক্ষাৰ বিষয়ে ৰাষ্ট্ৰসংঘৰ ১৯৭৪ চনৰ প্ৰস্তাবৰ অনুচ্ছেদ ১(ক)ত শিক্ষাৰ বিস্তৃত অৰ্থ স্বীকৃত হৈছে।\nসামাজিক জীৱনৰ গোটেই প্ৰক্ৰিয়াটোৰ যোগেদি ব্যক্তিবিশেষ আৰু সামাজিক গোটে অভ্যন্তৰৰ পৰা জাগ্ৰতভাৱে, আৰু ৰাষ্ট্ৰীয় আৰু আন্তঃৰাষ্ট্ৰীয় গোটৰ, আৰু নিজৰ ব্যক্তিগত সক্ষমতা, অধিবৃত্তি, যোগ্যতা আৰু জ্ঞানৰ লাভালাভৰ বাবে বিকাশ লাভ কৰিবলৈ শিকে।\nবাধ্যতামূলক শিক্ষা[সম্পাদনা কৰক]\nৰাষ্ট্ৰীয় স্তৰত শিক্ষাৰ অধিকাৰৰ উপলব্ধি বাধ্যতামূলক শিক্ষাৰ মাধ্যমে বা নিৰ্দিষ্টভাৱে বিনামূলীয়া বাধ্যতামূলক প্ৰাথমিক শিক্ষাৰ মাধ্যমেৰে অৰ্জন কৰিব পৰা যাব, যিটো নেকি মানবাধিকাৰৰ সৰ্বজনীন ঘোষণাপত্ৰ তথা অৰ্থনৈতিক, সামাজিক ও সাংস্কৃতিক অধিকাৰ সম্পৰ্কিত আন্তৰ্জাতিক চুক্তি উভয় ক্ষেত্ৰতেই উল্লেখ কৰা হৈছে।\nশিশুৰ বিনামূলীয়া আৰু বাধ্যতামূলক শিক্ষাৰ অধিকাৰ আইন (ভাৰত)[সম্পাদনা কৰক]\nপ্ৰধান প্ৰবন্ধ: শিশুৰ বিনামূলীয়া আৰু বাধ্যতামূলক শিক্ষাৰ অধিকাৰ আইন, ২০০৯\nঅসমৰ এখন বিদ্যালয়ত শিশুক বিনামূলীয়া পাঠ্যপুথি বিতৰণ\nই হৈছে ২০০৯ চনৰ ৪ আগষ্টত ভাৰতীয় সংসদে প্ৰণয়ন কৰা এখন আইন। যিয়ে ভাৰতীয় সংবিধানৰ ধাৰা ২১(ক)ৰ অধীনত ৬ ৰ পৰা ১৪ বছৰৰ শিশুসকলৰ বাবে বিনামূলীয়া আৰু বাধ্যতামূলক শিক্ষাৰ বিভিন্ন বিষয় আৰু প্ৰয়োজনীয়তা সমূহৰ ব্যাখ্যা আগবঢ়াইছে।\n২০০৯ চনৰ ২ জুলাইত কেবিনেটত আইনখন অনুমোদিত হৈছিল। একেটা বছৰৰ ২০ জুলাইত ৰাজ্যসভাত পাছ হোৱাৰ পিছত ৪ আগষ্টত লোকসভাত গৃহীত হয়। ৰাষ্ট্ৰপতিৰ সন্মতি লাভ কৰাৰ পিছত ২০০৯ চনৰ ২৬ আগষ্টত এইখন শিশুৰ বিনামূলীয়া আৰু বাধ্যতামূলক শিক্ষাৰ আইনৰূপে পৰিগণিত হয়।\nজম্মু আৰু কাশ্মীৰৰ বাহিৰে সমগ্ৰ ভাৰততে ২০১০ চনৰ ১ এপ্ৰিলৰ পৰা আইনখন বলৱৎ কৰা হয়। সেই সময়ৰ ভাৰতীয় প্ৰধানমন্ত্ৰী মনমোহন সিঙৰ বক্তৃতাৰ দ্বাৰা আইনখন বলৱৎ হোৱাত ভাৰতীয় ইতিহাসত পোনপ্ৰথমবাৰৰ বাবে বক্তৃতাৰে এখন আইন বলৱৎ কৰা হয়। ড॰ মনমোহন সিঙে তেওঁৰ বক্তৃতাত কয়, "লিংগবৈষম্য আৰু সামাজিক বৈষম্য আঁতৰাই সকলো শিশুৰ শিক্ষা লাভ নিশ্চিতকৰণৰ বাবে প্ৰতিশ্ৰুতিবদ্ধ। সেই শিক্ষা হʼব দায়িত্বশীল আৰু সক্ৰিয় নাগৰিক হিচাপে গঢ়ি তুলিব পৰা প্ৰয়োজনীয় দক্ষতা, জ্ঞান, নীতি আৰু আহৰণ কৰিব পৰা শিক্ষা।" ২০১৯ চনত কেন্দ্ৰীয় শাসিত অঞ্চল ঘোষিত হোৱাৰ পিছত জম্মু আৰু কাশ্মীৰতো এই আইন বলৱৎ হয়।\n↑ "What is HRBAP? | Human Rights-based Approach to Programming | UNICEF". http://www.unicef.org/policyanalysis/rights/index_62012.html.\n↑ 3.0 3.1 3.2 Beiter, Klaus Dieter (2005). The Protection of the Right to Education by International Law. প্ৰকাশক The Hague: Martinus Nijhoff. পৃষ্ঠা. 19. ISBN 90-04-14704-7.\n↑ Beiter, Klaus Dieter (2005). The Protection of the Right to Education by International Law. Martinus Nijhoff Publishers. পৃষ্ঠা. 226–227. ISBN 9789004147041. https://books.google.com/books?id=VWs2UCuG-XQC&q=%22right+to+education%22.\n"https://as.wikipedia.org/w/index.php?title=শিক্ষাৰ_অধিকাৰ&oldid=272432"ৰ পৰা অনা হৈছে\nএই পৃষ্ঠাখন ২৭ এপ্ৰিল, ২০২১ তাৰিখে ১০:০৩ বজাত অন্তিম সংশোধন কৰা হৈছিল।


তৃতীয় লহৰৰ দিশে ভাৰত! ৭০০ অতিক্ৰম অমাইক্ৰনৰ সংক্ৰমণ, অসমতো দুজন!\nসমগ্ৰ বিশ্বখন পুনৰ এবাৰ কৰোনাৰ গ্ৰাসত পৰাৰ আশংকাই দেখা দিছে। বিশ্বৰ চৌদিশে দ্ৰুতগতিত অমাইক্ৰনৰ সংক্ৰমণ বৃদ্ধি পাইছে। লগতে ভেকচিন লোৱাৰ ফলত মানৱ দেহত সৃষ্টি হোৱা প্ৰতিৰোধ ক্ষমতাক ভাইৰাছটোৱে দুৰ্বল কৰি গৈ আছে। ইয়ে বিশ্বত এতিয়াও সক্ৰিয় হৈ থকা ডেল্টা প্ৰজাতিটোক পুনৰ মূৰ দাঙি উঠাত সহায় কৰিব পাৰে। ইফালে ভাৰততো মাথোঁ কেইদিনমানৰ ভিতৰতে অ'মাইক্ৰনৰ সংক্ৰমণে সাতশৰ ঘৰ অতিক্ৰম কৰিলে। এইটো দেশখনৰ বাবে শুভলক্ষণ নহয়। সংক্ৰমণৰ হাৰটোৱে তৃতীয় লহৰৰ দুৰ্ভাবনা কঢ়িয়াই আনিছে।\nইয়াকে লৈ প্ৰধানমন্ত্ৰী নৰেন্দ্ৰ মোডীৰ সভাপতিত্বত আজি (বুধবাৰে) বিয়লি ৪ বজাত অনুষ্ঠিত হ’ব কেবিনেট বৈঠক। বৈঠকত ৫ ৰাজ্যৰ নিৰ্বাচৰ বিষয়েও আলোচনা কৰা হ’ব। বিশেষকৈ উত্তৰপ্ৰদেশৰ নিৰ্বাচনৰ বিষয়টোক অধিক প্ৰাধান্য দিয়া হ’ব। একেদৰে পথ পৰিৱহণ আৰু ঘাইপথ, অসামৰিক আৰু টেলিকম বিভাগৰ বিষয়েও এই বৈঠকত আলোচনা কৰা হ’ব।\nউল্লেখ্য যে দেশত অমাইক্ৰনত আক্ৰান্তৰ সংখ্যা ৭১৭গৰাকীলৈ বৃদ্ধি পাইছে। ২১খন ৰাজ্য আৰু কেন্দ্ৰীয়শাসিত অঞ্চল সামৰি এই ৭১৭গৰাকী অমাইক্ৰন আক্ৰান্তসকল আছে। ইয়াৰ ভিতৰত মহাৰাষ্ট্ৰত সৰ্বাধিক ১৬৭, দিল্লীত ১৪২, কেৰালাত ৫৭, তেলেংগানাত ৫৫, গুজৰাটত ৪৯ আৰু ৰাজস্থানত ৪৬ জন অমাইক্ৰনত আক্ৰান্ত চিনাক্ত হৈছে। উত্তৰ-পূবৰ মণিপুৰত এজন অমাইক্ৰন পজিটিভ ওলাইছে। আনহাতে, ডিব্ৰুগড় বিশ্ববিদ্যালয়ৰ দুজন বিদেশী তথা কৰোনা পজিটিভ ছাত্ৰৰ দেহত অমাইক্ৰনে থিতাপি লোৱা বুলি সন্দেহ কৰা হৈছে। তেওঁৰ শৰীৰৰ পৰা নমুনা যোৰহাটলৈ প্ৰেৰণ কৰা হৈছে।


ঙুনৰাও (কন্দৰ্প কুমাৰ নাথ) - সাহিত্য ডট অৰ্গ\nঙুনৰাও (কন্দৰ্প কুমাৰ নাথ)\n-এটা আচৰিত চৰিত্ৰ-\nবাদেং – এই ঙুনৰাওৰ কাহিনীবোৰৰ এটা চিনাকি নাম৷\n-এটা উৎপতীয়া চৰিত্ৰৰ নাম বাদেং৷\n-টাইটানিক বোলছবিৰ নায়ক জেকৰ হেয়াৰ ষ্টাইল, আটিল চেহেৰা অথচ কুমলীয়া মন – সেইজনেই বাদেং৷\n– ইংৰাজী গান শুনি ভাল পায় অথচ ইংৰাজীৰ ’টু’ শব্দ এটা ক’বলৈ নাজানে – সেইজনেই বাদেং৷\n-মোতকৈ বয়সত তেনেই সৰু অথচ কামবোৰ মোতকৈও ডাঙৰ – সেইজনেই বাদেং৷\n-ৰ’দ বৰষুণ, বতাহ- ধুমুহা, গাজনি -ঢেৰেকণি একোৱেই টলাব নোৱাৰা এটা চৰিত্ৰ – বাদেং৷\n-দিনত এটা ৰূপ, সন্ধিয়া হ’লে অন্য এটা – সেইজনেই বাদেং৷\n-ডিঙিলৈকে গলাধঃকৰণ কৰি আনৰ আগত ৰজা হ’ল বুলি ভাবিও মোৰ ওচৰলৈ আহি লেতু সেতু হোৱা এটা চৰিত্ৰ হ’ল বাদেং৷\n-তামোল আৰু ’ডুমা’ (এবিধ ধপাত আৰু চেনিৰ মিশ্ৰণেৰে প্ৰস্তুত বিড়ি ) অবিহনে এক মিনিটো থাকিব নোৱাৰা এটা চৰিত্ৰ হল – বাদেং৷\n-হুৰ মুৰকৈ যিহকে পাই তিহকে খাই হজম কৰিব পৰা এটা চৰিত্ৰ বাদেং৷\n-মাক-দেউতাক, ককায়েক, বায়েক, ভায়েক সকলোৰে সমুখত গাঁৱৰ ছোৱালীৰ সৈতে তাৰ মুক্ত অভিসাৰৰ কথা কবলৈ লাজ নকৰা এটা চৰিত্ৰ হল- বাদেং৷\n-গাঁৱৰ সমস্ত ভাল-বেয়া খবৰবোৰ গোটে গোটে গিলি আহি সন্ধিয়া জুহালৰ আড্ডাত হলহলীয়াকৈ বমি কৰি দিয়া এটা চৰিত্ৰ- বাদেং৷\nআৰু যে কত কিমান লিখি ওৰ কৰিব নোৱাৰা চৰিত্ৰ মাজত লুকাই আছে ভাবিলেই আচৰিত লাগে৷\nবাদেং হ’ল থেইৰিতৰ ভায়েক অৰ্থাৎ মোৰ মালিকনী বুঢ়ীৰ জীয়েকৰ নাতিয়েক৷ ২৪/২৫ বছৰীয়া সুদৰ্শন যুৱক৷ ক্লাচ ফ’ৰ মানলৈ পঢ়ি বাদ দিছে৷ পঢ়া-শুনা কৰা, বিদ্যালয়লৈ কিতাপৰ বোজা লৈ যোৱা, স্কুলৰ হোমৱৰ্ক কৰা এইবোৰ একঘেয়ামী জীৱন তাৰ ভাল নালাগে৷ পঢ়া-শুনা কৰি বৰ মানুহ হোৱাৰ সপোন সিহঁতৰ বাবে আকাশত চাং পতাৰ লেখিয়া কথা৷ মুক্ত বন্য জীৱনেই প্ৰিয়৷ টাৰ্জান চৰিত্ৰটো অতি প্ৰিয় তাৰ৷ নিজৰ মাজতেই বিচাৰি পায় সি টাৰ্জানক৷\nঙুনৰাওত সি মোৰ কেৱল সোঁহাতে-বাওঁহাতেই নহয়, সি আছিল মোৰ সাহস, মোৰ সম্বল, মোৰ চালিকা শক্তি, মোৰ ছাঁ৷ হয়, মোৰ স্কুললৈ যোৱা সময়খিনি আৰু সি হাবিলৈ যোৱা সময়খিনিৰ বাহিৰে ছাঁটোৰ দৰেই সি মোৰ সৈতে লাগি থাকে৷ সি কি কৰি নিদিয়ে মোক? ৰন্ধা, খোৱা আৰু মোৰ একান্ত ব্যক্তিগত কামখিনিৰ বাহিৰে সকলো সি আৰু সিহঁতৰ ঘৰৰ পৰিয়ালেই কৰি দিয়ে৷\nঙুনৰাওত সি মোৰ নিত্য সহচৰ আছিল৷ মই য’লৈকে যাওঁ সি লগত থাকিব, মই যি খাওঁ সি লগত থাকিব৷ মোক খুব ভাল পায়৷ মোক বজাৰ-সমাৰ কৰি দিয়া, পানী আনি দিয়া, খৰি-কয়লাৰ যোগান ধৰা, ভেকুলী ধৰিবলৈ গৈ মোলৈ কেকোঁৰা লৈ অহা, হাবিৰ পৰা কমলা টেঙা, আনাৰস, কঠাল আদি নানা ফল-মুল, শাক-পাচলি আদি আনি দিয়া, মাংস কুটি দিয়া, ঘৰলৈ আহিলে ৰাতি তিনি বজাতো শোৱাৰ পৰা উঠি বেগটো ষ্টেচনলৈ কঢ়িয়াই আনি গাড়ীত উঠাই দিয়া, ঘৰৰ পৰা গলে ষ্টেচনলৈ আগুৱাই আহি মোৰ বেগটো বাসস্থানলৈ লৈ যোৱা ইত্যাদি সমস্ত আলপৈচান সিয়েই ধৰে৷ বিনিময়ত সি আন একো নিবিচাৰে, মাথো পুৱা বা ৰাতিৰ ভাতসাজ মোৰ লগত খাই ভাল পায়৷ মোৰ তেল-মছলা দি ৰন্ধা তৰকাৰীৰ খুব সোৱাদ পায়৷ মই নিজে ৰান্ধিব নাজানো যদিও তাৰ কাৰণে মই এজন উৎকৃষ্ট ৰান্ধনি৷ কেৱল তাৰ কাৰণেই নে? সমগ্ৰ ঙুনৰাওতেই মই যে ভাল ৰান্ধনি সেই কথাটো ফাটি-ফুটি গৈছিল৷ কাৰণ সিহঁতে তেল মছলাৰ ব্যৱহাৰ খুব কমকৈ কৰে৷ বেছিভাগ সিজায়েই খায়৷ লাই শাক, মচন্দৰী, বন্ধাকবি, লেটুচ আদি কেঁচায়েই খায়৷ জুতি-বুধিৰে কেনেকৈ ৰান্ধিব লাগে বৰ বিশেষ একো নাজানে৷ গতিকে মোৰ মছলা-পাতি দি ৰন্ধা ব্যঞ্জন সোৱাদ পোৱাটোৱেই স্বাভাৱিক৷ কেৱল সিয়েই নহয়, তাৰ লগৰ বোৰেও ফুৰিবলৈ আহি বাহিৰত বতাহত আমোল মোল হৈ পৰা সিহঁতৰ বাবে তেনেই অচিনাকি পাঁচ-ফোৰণৰ গোন্ধটোৱে মৌ মাখিৰ দৰে আকৰ্ষিত কৰি বাহিৰৰ পৰাই ’অ’ই বাবু, চে’ট আইও, উবইদ’ ( ঐ বাবু, কি ৰান্ধিছা, খুব ধুনীয়া গোন্ধাইছে ) বুলি মোৰ ভাত ৰন্ধাৰ কৌশল চাবলৈ আহি জুহালত যি বহি লয় খোৱা শেষ নোহোৱা পৰ্যন্ত উঠি নাযায়৷ ভাত ৰন্ধা শেষ নোহোৱা পৰ্যন্ত সিহঁতে তামোল-বিড়ি খাই বিভিন্ন কথাৰ মহলা মাৰি সময়খিনি কটায়৷ বিশেষকৈ নিশাৰ আহাৰ আৰু দেওবৰীয়া আহাৰ মোৰ কোনোদিনেই মই অকলে খোৱা নহয়গৈ৷ সদায় কমেও চাৰি পাচ জন তেনেকুৱা গোন্ধত ৰৈ যোৱা আলহী হয়৷ অৱশ্যে ময়ো সিহঁতক কোনোদিনেই নিৰাশ নকৰো৷ পৰম তৃপ্তিৰে এসাঁজ খাই সিহঁত নিজৰ নিজৰ অভিযানলৈ গুছি যায়৷ স্বীকাৰ কৰিবই লাগিব যে সিহঁতক তেনেদৰে সন্তুষ্ট কৰাৰ বাবেই ঙুনৰাওৰ দৰে এখন আওঁহতীয়া ঠাইত মই কোনো অসুবিধা নোপোৱাকৈ ৰজাৰ দৰে থাকিবলৈ সাহস পাইছিলো৷\nআবেলি গাঁৱলৈ তাৰ সৈতে প্ৰায়েই ফুৰিবলৈ যোৱাটো মোৰ এটা অভ্যাস৷ ফুৰিবলৈ গলে মোক গাঁৱৰ প্ৰায় মানুহবোৰেই ঘৰলৈ মাতি নিয়ে আৰু জুহালত বহিবলৈ দি মোক আমাৰ অসমৰ বিষয়ে বিভিন্ন কথা সোধে৷ সিহঁতৰ ভাষাটো তেতিয়া মই খুব ভালদৰে কব জনা হৈছিলো বাবেই মানুহবোৰে মোৰ মুখত সিহঁতৰ ভাষা শুনিবলৈ খুব আগ্ৰহ প্ৰকাশ কৰিছিল৷ আমাৰ ৰীতি-নীতিবোৰৰ কথা, আমাৰ বিয়া-বাৰুৰ কথা, আমাৰ খেতি-বাতিৰ কথা, আমাৰ যোগাযোগ ব্যৱস্থাৰ কথা, আমাৰ চিকিৎসাৰ সুবিধাৰ কথা ইত্যাদি বিভিন্ন বিষয়ে মোক প্ৰশ্ন কৰে আৰু মোৰ মুখত আমাৰ ভৈয়ামৰ সুখ-সুবিধাবোৰৰ বিষয়ে শুনি বিষ্ময়ত তভক মানে৷ বিশেষকৈ বিয়াৰ পিছত আমাৰ পুৰুষ-প্ৰধান সমাজত ছোৱালীজনী ল’ৰাৰ ঘৰত থকা কথাটোত গাঁওবাসীয়ে খুব আমোদ পায়৷ ছোৱালীজনী বিয়া কৰাই ঘৰলৈ অনা হয় বুলি ক’লে আইতাবোৰে হাঁহিত থৰ পৰে৷ মোৰ মুখত অসমৰ বিষয়ে প্ৰথমবাৰ শুনি সিহঁতে সাধু কথা শুনাৰ দৰেই মনযোগ দি শুনে৷ সিহঁতৰ জুহালৰ আলোচনাৰ আন এটা প্ৰধান বিষয় হ’ল গাঁৱৰ যৌনাচাৰৰ বতৰাবোৰ – কোন কাৰ শয্যাসংগী হ’ল৷ খোলাখুলিকৈয়ে ঘৰৰ পৰিয়ালৰ লগত কৰা মুক্ত যৌনাচাৰৰ কাহিনীবোৰে মোক হতবাক কৰি তুলিছিল৷\nতেনেদৰে এদিন বাদেঙৰ লগত গাঁৱৰ পূব প্ৰান্তলৈ ফুৰিবলৈ গৈছো৷ গৈ থাকোতেই এঘৰৰ গৃহস্থই ঘৰৰ পৰাই চিঞৰি মোক তেওলোকৰ ঘৰলৈ মাতিলে\n– ‘অ’ই বাবু, ওৱান ন হাংনেই ’৷\n( বাবু, এইফালে আহক৷ )\nমই বাদেঙক সুধিলো কাৰ ঘৰ বুলি৷ সি ক’লে যে সিহঁতৰ ঘৰলৈ যে সঘনাই গৈ থাকে কংৰিট নামৰ ছোৱালীটো, সিহঁতৰ ঘৰ৷ ১৮/২০ বছৰীয়া মৰম লগা ছোৱালী৷ মাক দেউতাকে মতাত মই গ’লোঁ আৰু বাদেঙো মোৰ পিছে পিছে গ’ল৷\nআমাক একেবাৰে পাকঘৰৰ জুহালতেই পীৰা পাৰি বহিবলৈ দিলে৷ গৈ পোৱাৰ লগেই তামোল-চাহৰ যোগাৰ কৰাত কংৰিটৰ মাক ব্যস্ত হৈ পৰিল৷ বাহিৰত তেওঁলোকৰ সৰু সৰু লৰা-ছোৱালী বোৰে খেলি আছে৷ তেওঁলোকে তামোল-চাহৰ আয়োজনৰ মাজতে মোক কিবা কিবি সুধি আছে৷ ময়ো উত্তৰ দি আছো৷ যথা সময়ত চাহ-তামোল খালোঁ৷ বাদেঙেও খালে আৰু বিড়ী এডাল জ্বলাই ল’লে৷ হঠাৎ বিড়ীৰ ধোঁৱাবোৰ ওপৰলৈ উৰুৱাই বাদেং সাউতকৈ তাৰ পৰা নোহোৱা হ’ল৷ ভাবিলোঁ সৰু পানী চুবলৈ গ’ল চাগে৷ মই কংৰিটৰ মাক দেউতাকৰ লগতেই কথা পাতি বহি থাকিলোঁ৷\nইতিমধ্যে গাঁওখনলৈ আন্ধাৰ নামি আহে৷ বাদেঙৰ দেখা দেখি নাই৷ মাক দেউতাকক মই সুধিলোঁ বাদেং ক’ত বুলি৷ সহজ ভাবেই মাক দেউতাকে কলে যে সি ঘৰৰ ভিতৰত কংৰিটৰ লগত কথা পাতি আছে৷ মই যাব লাগে বুলি কোৱাত জুহালৰ পৰাই মাকে বাদেঙক চিঞৰি মাতিলে৷ সি ওলাই আহিল৷ মুখত তাৰ মিচিকিয়া হাঁহি৷ মই কংৰিটৰ মাক-দেউতাকহতঁৰ পৰা বিদায় লৈ তাৰ সৈতে ঘৰমুৱা হলো৷\nবাটত সি হাঁহি হাঁহি মোক কংৰিটৰ সৈতে তাৰ মুক্ত অভিসাৰৰ কথাবোৰ কৈ আহিল৷ মই মাত্ৰ শুনি আহিলো৷ কেৱল মোকেই নহয় সেইদিনা মোৰ ঘৰৰ ‘মেই’ৰ জুহালতো তাৰ পৰিয়ালৰ সকলোৰে আগত কোনো লুক-ঢাক নোহোৱাকৈ কৈ যায় সেই মুক্ত যৌনাচাৰৰ কথা৷ গাঁৱৰ আৰু কোন কোন যুৱক কংৰিট বা আন কোনো যুৱতীৰ সয্যাসংগী হ’বলৈ নিশা পৰ দি থাকে তাৰ এখন দীঘলীয়া তালিকা সি গাই শুনায়৷ সকলোৱে গিৰ্জনী পাৰি হাঁহিছিল আৰু মই মাথো বাকৰূদ্ধ হৈ শুনি আছিলোঁ৷ তাৰ বাহিৰে মই কৰিমেই বা কি?\n← ৰাতিৰ ৰজা (সঞ্জীৱ কুমাৰ ভট্টাচাৰ্য)\nআমেৰিকাৰ অভিজ্ঞতা (বসন্ত শৰ্মা) →


অসমৰ খেলুৱৈয়ে ৰাষ্ট্ৰীয় দলত স্থান পোৱাৰ সুযোগ! ৰাজ্যৰ বিভিন্ন প্ৰান্তত অনুষ্ঠিত হৈছে ফুটবলৰ ৰাষ্ট্ৰীয় দলৰ বাচনি শিৱিৰ national-football-team-selectors-came-to-assam-for-choose-players-from-upper-assam-tvgoutam– News18 assam\nঅসমৰ খেলুৱৈয়ে ৰাষ্ট্ৰীয় দলত স্থান পোৱাৰ সুযোগ! ৰাজ্যৰ বিভিন্ন প্ৰান্তত অনুষ্ঠিত হৈছে ফুটবলৰ ৰাষ্ট্ৰীয় দলৰ বাচনি শিৱিৰ\n"হাইলাকান্দি, কাৰ্বি আংলঙৰ পৰা উজনিৰ শদিয়ালৈকে বহুকেইখন জিলাৰ পৰা তিনি শতাধিক ১৭ বছৰ অনুৰ্ধ্ব লৰা-ছোৱালী এই বাছনি শিৱিৰলৈ আহিছে। এই বাছনি শিৱিৰৰ পৰা নিৰ্বাচিত হোৱা খেলুৱৈসকলে পৰ্যায় ক্ৰমে ৰাষ্ট্ৰীয় দলৰ হৈ খেলিবলৈ সুযোগ পাব।"\nক্ৰীড়াৰ ক্ষেত্ৰখনত অসমে ৰাষ্ট্ৰীয় পৰ্যায়ত বিশেষ দৃষ্টি লাভ কৰিবলৈ সক্ষম হৈছে। ৰাষ্ট্ৰীয় তথা আন্তঃৰাষ্ট্ৰীয় পৰ্যায়ত অসম তথা উত্তৰ পূৰ্বাঞ্চলৰ খেলুৱৈসকলে বিশেষ সফলতা লাভ কৰি অহাৰ পিছত খেলুৱৈ প্ৰতিভাৰ বাবে অসম তথা উত্তৰ পূৰ্বাঞ্চলৰ ওপৰত বিশেষ দৃষ্টি প্ৰদান কৰিছে কেন্দ্ৰই। শেহতীয়াকৈ অসমত দুটা ৰাষ্ট্ৰীয় ফুটবল দলৰ বাচনি শিৱিৰ অনুষ্ঠিত হৈছে। ইয়াৰে এটা শিৱিৰ ২৭ অক্টোবৰৰ পৰা যোৰহাটত অনুষ্ঠিত হৈছে য'ত কেইবা শ লৰা-ছোৱালীয়ে অংশ গ্ৰহণ কৰিছে ।\nঅসমৰ খেলুৱৈসকলে ৰাষ্ট্ৰীয় - আন্তঃৰাষ্ট্ৰীয় পৰ্যায়ত লাভ কৰি অহা ধাৰাবাহিক সফলতাৰ পিছত ৰাষ্ট্ৰীয় ক্ৰীড়াৰ ক্ষেত্ৰখনত অসমে বিশেষ দৃষ্টি আকৰ্ষণ কৰিবলৈ সক্ষম হৈছে । ৰাষ্ট্ৰীয় পৰ্যায়ৰ ফুটবল দলৰ নিৰ্বাচনৰ বাবে শেহতীয়াকৈ অসমত দুটা বাচনি শিৱিৰ অনুষ্ঠিত কৰিছে সৰ্বভাৰতীয় ফুটবল ফেডাৰেশ্যনে। যোৰহাট জিলা ক্ৰীড়া সন্থাৰ খেলপথাৰত সৰ্বভাৰতীয় ফুটবল ফেডাৰেশ্যনৰ উদ্যোগত আৰু অসম ফুটবল সন্থাৰ তত্বাৱধানত যোৱা ২৭ অক্টোবৰৰ পৰা তিনিদিনীয়াকৈ ভাৰতীয় ৰাষ্ট্ৰীয় দলৰ বাছনি শিবিৰ আয়োজন কৰা হৈছে । উল্লেখ্য, এই বাচনি শিৱিৰলৈ আহিছে বহু সংখ্যক ছোৱালী খেলুৱৈ। অসমৰ গ্ৰাম্যাঞ্চলত ফুটবল খেলৰ প্ৰতি আগ্ৰহী ল'ৰা-ছোৱালীৰ সংখ্যা দেখি আচৰিত হৈ পৰিছে উদ্যোক্তাসকল ।\nপ্ৰতিভাৱান খেলুৱৈ সকলক বাছনি কৰিবৰ বাবে হিমাচল প্ৰদেশ আৰু গোৱাৰ পৰা দুজন অভিজ্ঞ প্ৰশিক্ষক ক্ৰমে মহম্মদ আলী আৰু কান্নান প্রিয়কাল যোৰহাটলৈ আহিছে। বাছনি শিৱিৰৰ পৰা বাচনি কৰা খেলুৱৈসকলে পৰ্যায় ক্ৰমে ১৫ বছৰ অনুৰ্ধ্ব , ১৬ বছৰ অনুৰ্ধ্ব , ১৭ বছৰ অনুৰ্ধ্ব ৰাষ্ট্ৰীয় ফুটবল দলসমূহত স্থান লাভ কৰিব।\nঅসমত ক্ৰীড়াৰ প্ৰতি আগ্ৰহী ল'ৰা-ছোৱালী যে বহুত আছে সেয়া পুনৰ প্ৰমাণ হ'ল এই বাছনি শিৱিৰলৈ অহা খেলুৱৈসকলৰ সংখ্যাৰ পৰা। উপযুক্ত সা-সুবিধা লাভ কৰিলে অসমৰ গ্ৰাম্যাঞ্চলৰ পৰা বহু ক্ৰীড়া প্ৰতিভা ওলাই অহাৰ পূৰ্ণ সম্ভাৱনা আছে।\nassamNational Football TeamNational Football team Selection Committee


অসমৰ কনিষ্ঠতম বিধায়কে দেখুৱাইছে যে সত্য, প্ৰেম আৰু কবিতাৰ দ্বাৰাও নিৰ্বাচন জিকিব পাৰি। – Aim of Life\nঅসমৰ কনিষ্ঠতম বিধায়কে দেখুৱাইছে যে সত্য, প্ৰেম আৰু কবিতাৰ দ্বাৰাও নিৰ্বাচন জিকিব পাৰি।\nBy aimoflifein\tCurrent Affairs May 23, 2021\nলিখক: হৰ্ষ মেণ্ডাৰ\nঅনুবাদক: হাশিদুল ইছলাম\nআশ্ৰাফুল হুছেইনৰ কাহিনীয়ে দেখুৱাইছে যে ভাৰতীয় গণতন্ত্ৰৰ ত্ৰুটিথকাস্বত্বেও, প্ৰান্তীয় গোটৰ যুৱক-যুৱতীসকলৰ বাবে নিৰ্বাচিত হোৱাটো এতিয়াও সম্ভৱ।\nআশ্ৰাফুল হুছেইনে অল ইণ্ডিয়া ইউনাইটেড ডেমক্ৰেটিক ফ্ৰণ্টৰ টিকটত চেঙ্গা সমষ্টিৰ পৰা অসম বিধানসভা নিৰ্বাচনত জয়লাভ কৰিছে শেহতীয়া ৰাজ্যিক নিৰ্বাচনবোৰত, তেওঁলোকৰ অন্ধ ধূলি আৰু ব্যস্ততাৰ মাজত, নিৰ্বাচনী মঞ্চৰ উচ্চ-প্ৰশংসিত মেলোড্ৰামা আৰু আচৰণ, বিষাক্ত বিভাজনৰ নিন্দনীয় অভিযান্ত্ৰিকতা, তীক্ষ্ণ ভাষণ, কোভিড-19 মহামাৰীৰ প্ৰতিটো সুৰক্ষা নিয়ম অমান্য কৰি ভিৰ কৰা ভিৰ আৰু ডাঙৰ অবৈধ ধনৰ মুকলি অশালীন খেল, এটা সুন্দৰ কাহিনী আশাৰে ওলাই আহে।\nএই কাহিনীটোৱে প্ৰমাণ কৰে যে ভাৰতীয় গণতন্ত্ৰৰ ত্ৰুটিথকা স্বত্বেও, এজন যুৱক-যুৱতীয়ে কেৱল আদৰ্শবাদ আৰু সংবিধানেৰে সজ্জিত খালী পকেটেৰে নিৰ্বাচনত যুঁজ দিয়া আৰু নিৰ্ণায়কভাৱে জয় লাভ কৰাটো এতিয়াও সম্ভৱ, য’ত আপোনাৰ একমাত্ৰ মূলধন হৈছে নিজৰ লোকৰ নিস্বাৰ্থ সেৱাৰ পৰা অৰ্জন কৰা বিশ্বাস। এয়া আশ্ৰাফুল হুছেইনৰ কাহিনী\n27 বছৰ বয়সত, এই অক্লান্ত অধিকাৰ কৰ্মী, সাংবাদিক আৰু কবি হৈছে 2021 চনৰ অসম বিধানসভালৈ নিৰ্বাচিত হোৱা আটাইতকৈ কম বয়সীয়া বিধায়ক। তেওঁ অল ইণ্ডিয়া ইউনাইটেড ডেমক্ৰেটিক ফ্ৰণ্টৰ টিকটত নিৰ্বাচনত প্ৰতিদ্বন্দিতা কৰিছিল। তেওঁৰ সমষ্টি হৈছে চেঙ্গা, ব্ৰহ্মপুত্ৰ নদীৰ বেদনাদায়ক সুন্দৰ কিন্তু পাৰিপাৰ্শ্বিকভাৱে তীব্ৰভাৱে ভঙ্গুৰ আৰু দৰিদ্ৰ নদীদ্বীপ। কিছুমান দ্বীপ প্ৰতি টো বাৰিষাত ধুই যোৱাটো অস্বাভাৱিক নহয়। তেওঁ তেওঁৰ পিতৃ-মাতৃৰ পৰা আসনখনৰ উত্তৰাধিকাৰী হোৱা নাছিল যিদৰে বেছিভাগ যুবক ৰাজনীতিবিদ সকলৰ সৈতে সচৰাচৰ হয়।\nনাগৰিকত্ব সংকট আৰু সক্ৰিয়তা\nমই ব্ৰহ্মপুত্ৰৰ পাৰত থকা হৰিপুৰ গাঁৱত থকা তেওঁৰ সাধাৰণ ঘৰলৈ গৈছিলো। প্ৰত্যেক মাহে তেওঁ ঘৰলৈ সামান্য ধন আনিব, কিন্তু তেওঁৰ পিতৃ-মাতৃয়ে তেওঁলোকৰ পুত্ৰই তেওঁলোকৰ লোকসকলক আগবঢ়োৱা সেৱাৰ বাবে গৌৰৱান্বিত আছিল।\nতেওঁ গাঁৱলীয়া সকলক ভৰপূৰ প্ৰক্ৰিয়াৰ কামত সহায় কৰিছে য’ত ভাৰতৰ দৰিদ্ৰ আৰু দুৰ্বল আখৰযুক্ত লোকসকলৰ মাজৰ লাখ লাখ লোকে অফিচাৰ ৰ আগত পুৰণি নথিপত্ৰৰ জৰিয়তে তেওঁলোকৰ পাৰিবাৰিক গছ প্ৰমাণ কৰিবলৈ বাধ্য হৈছিল।আশ্ৰাফুলৰ পিতৃ-মাতৃয়ে তেওঁ অৰ্জন কৰা মৰম, তেওঁ সহায় কৰিবলৈ চেষ্টা কৰা বহু হাজাৰ লোকৰ বাবে আৰু গুৰুত্বপূৰ্ণভাৱে তেওঁলোকৰ বিশ্বাসৰ বাবে গৌৰৱান্বিত আছিল।\nমই এঋআশ্ৰাফুলক বহু বছৰ ধৰি চিনি পাওঁ, আৰু তেওঁৰ পিতৃ-মাতৃৰ দৰে তেওঁৰ ওপৰত একেই গৌৰৱ ভাগ বতৰা কৰোঁ। তেওঁ তেওঁৰ স্থানীয় গাওঁ বিদ্যালয়ত পঢ়িছিল আৰু তাৰ পিছত চেণ্ট্ৰেল ইনষ্টিটিউট অৱ প্লাষ্টিকইঞ্জিন এণ্ড টেকন’লজীত অভিযান্ত্ৰিক বিদ্যাত স্নাতক ডিগ্ৰী লাভ কৰিছিল। অলপ সময়ৰ ভিতৰতে তেওঁ পুনেত ভাল বেতনৰ কৰ্পোৰেট চাকৰিএটাত যোগদান কৰিছিল। অৱশ্যে, অসমত অশান্ত নাগৰিকত্ব সংকটে তেওঁক তেওঁৰ জীৱনৰ গতিপথ সলনি কৰি নিজৰ লোকসকলৰ ওচৰলৈ ঘূৰি যাবলৈ বাধ্য কৰিছিল।\nতেওঁ ঘৰলৈ উভতি আহিছিল আৰু প্ৰথমে এজন ফ্ৰিলান্স সাংবাদিক হিচাপে কাম কৰিবলৈ আৰম্ভ কৰিছিল আৰু যিসকল লোকৰ নাগৰিকত্ব চৰকাৰে যথেচ্ছ আৰু অন্যায়ভাৱে প্ৰতিদ্বন্দিতা কৰিছিল তেওঁলোকৰ বেদনা আৰু কষ্টৰ কাহিনী লিখিবলৈও ধৰে। তেতিয়াই মই তেওঁক চিনি পাইছিলো। ২০১৪ চনৰ সাধাৰণ নিৰ্বাচনৰ ঠিক আগতে, বাক্সা জিলাৰ এটা দূৰৱৰ্তী দ্বীপৰ এখন বনগাওঁ বড়ো উগ্ৰপন্থীয়ে প্ৰায় ৪০ গৰাকী মহিলা আৰু শিশুক নিৰ্দয়ভাৱে গুলীয়াই হত্যা কৰাৰ ফলত বিধ্বস্ত হৈছিল।\nমই এটা তথ্য অনুসন্ধান গোটৰ অংশ হিচাপে গাওঁখনলৈ গৈছিলো। গণহত্যাৰ পৰা উদ্ধাৰ হোৱা লোকসকলৰ, বিশেষকৈ শিশুসকলৰ দুখ-কষ্টত বিধ্বস্ত হৈ মই যুৱক-যুৱতীসকলক আৰোগ্য, সম্প্ৰীতি আৰু ন্যায়ৰ বাবে স্বেচ্ছাসেৱী হ’বলৈ আৰু তেওঁলোকৰ কাহিনীৰ সত্যতা লিপিবদ্ধ কৰিবলৈ আহ্বান জনাইছিলো। আশ্ৰাফুল স্বেচ্ছাসেৱী হোৱা সকলৰ মাজৰ এজন আছিল, এজন সাংবাদিক হিচাপে যিয়ে নিৰ্ভয়ে গণহত্যাৰ কাহিনী প্ৰকাশ কৰিছিল।\n2017 চনৰ শৰৎ কালত, মই লিঞ্চিং আৰু ঘৃণাহিংসাৰ পৰা উদ্ধাৰ হোৱা লোকসকলৰ ঘৰলৈ সমগ্ৰ দেশজুৰি যাত্ৰাৰ বাবে আহ্বান জনাইছিলোআমি ইয়াক কাৰৱান ই মহব্বত বা প্ৰেমৰ কাৰাভান বুলি কৈছিলো। ঘৃণাৰ দ্বাৰা পীড়িত প্ৰতিটো পৰিয়ালৰ ঘৰলৈ, কাৰৱানে আমি যিসকল নিষ্ঠুৰভাৱে শোকসন্তপ্ত হৈছিলো, বন্ধু আৰু প্ৰিয়জন হিচাপে তেওঁলোকৰ ঘৰলৈ গৈছিলোঁ।\nআমি প্ৰতিটো পীড়িত পৰিয়ালক আশ্বাস দিছিলো যে ভাৰতত এনে বহুতো লোক আছে যিয়ে তীব্ৰ ভাৱে যত্ন লয়, যি তেওঁলোকৰ সৈতে কষ্ট ভোগ কৰে। আমাৰ দেশখন যি হৈ পৰিছে তাৰ বাবে আমি তেওঁলোকৰ ক্ষমা বিচাৰিছিলো। আমি প্ৰতিশ্ৰুতি দিছিলো যে ন্যায়ৰ বাবে তেওঁলোকৰ যুঁজত আৰু তেওঁলোকে ভঙা জীৱন পুনৰ নিৰ্মাণ কৰাৰ লগে লগে আমি তেওঁলোকৰ সৈতে স্থিৰভাৱে থিয় দিম।আৰু আমি তেওঁলোকৰ কাহিনী ক’ম, ইয়াক মৰিবলৈ নিদিম। কাৰৱানে তিনি বছৰধৰি যাত্ৰা অব্যাহত ৰাখিছিল, ঠিক কোভিড-19 লকডাউনলৈকে। কাৰৱানৰ প্ৰথম যাত্ৰা ২০১৭ চনত অসমত আৰম্ভ হৈছিল, নগাঁৱৰ এখন গাঁৱত য’ত দুজন ডেকা ল’ৰাক অতি নিষ্ঠুৰতাৰে হত্যা কৰা হৈছিল, জনতাই তেওঁলোকক গৰু হত্যাৰ অভিযোগ তুলিছিল। আশ্ৰাফুলে এই প্ৰথম যাত্ৰাত যোগদান কৰিছিল আৰু আমাৰ সৈতে ঝাৰখণ্ড, দিল্লী, মেৱাট, পশ্চিম উত্তৰ প্ৰদেশ, ৰাজস্থান, গুজৰাট আৰু উপকূলীয় কৰ্ণাটকলৈ গৈছিল। তেওঁ ইয়াৰ পৰা অবিচ্ছেদ্য হৈ পৰিছিল।\nকাৰৱানৰ কামত শীঘ্ৰেই অসমৰ পৰিয়ালবোৰক তেওঁলোকৰ জটিল আৰু ভয় খোৱা আমোলাতন্ত্ৰৰ সৈতে মীমাংসা কৰিবলৈ সহায় কৰাতো\nঅন্তৰ্ভুক্ত হৈছিল, কিয়নো তেওঁলোকে তেওঁলোকৰ পাৰিবাৰিক মূল প্ৰতিষ্ঠা কৰিবলৈ আৰু তেওঁলোক ভাৰতীয় নাগৰিক বুলি প্ৰমাণ কৰিবলৈ দশকপুৰণি নথিপত্ৰ সংগ্ৰহ কৰিবলৈ সংগ্ৰাম কৰিছিল। আশ্ৰাফুল এই প্ৰক্ৰিয়াটোৰ অন্যতম নেতা আছিল।\nআমি স্থানীয় স্বেচ্ছাসেৱকসকলৰ জৰিয়তে কাম কৰিছিলো যাক আমি সম্বিধন সাথিচ বা সংবিধানৰ বন্ধু বুলি কৈছিলো। ৰাষ্ট্ৰীয় নাগৰিক পঞ্জী প্ৰক্ৰিয়াৰ বছৰবোৰত, তেওঁ আৰু তেওঁৰ সম্বিধান সাথিসকলে দূৰৱৰ্তী আৰু ক্ষণস্থায়ী নদী দ্বীপত বাস কৰা আৰু নদীৰ পাৰ খহি যোৱা, লোকসকলক বিস্মিত, ভয়াতুৰ, দুৰ্বল আখৰযুক্ত লোকসকলক সমৰ্থন কৰিছিল।\nএই বছৰবোৰত, এই কামৰ সময়ত, তেওঁ তেওঁৰ লোকসকলৰ বিশ্বাস জিকিছিল। তেওঁলোকে অতীতত বিষয়াসকলক উৎকোচ দিবলৈ আৰু নিশাৰ উকীলৰ দ্বাৰা উৰা মাৰিবলৈ তেওঁলোকৰ সকলো সামগ্ৰী বিক্ৰী কৰিছিল যিতেওঁলোকৰ মাচুল লৈ অদৃশ্য হৈছিল আৰু পুনৰ কেতিয়াও ঘূৰি অহা নাছিল। ইয়াত সতেজ মুখৰ যুৱক-যুৱতীৰ এটা দল আছিল যিয়ে তেওঁলোকৰ পৰা কোনো ধন লোৱা নাছিল, যিয়ে তেওঁলোকক সন্মানৰ সৈতে ব্যৱহাৰ কৰিছিল, তেওঁলোকক প্ৰপত্ৰ পূৰণ কৰাত সহায় কৰিছিল আৰু অভ্যৰ্থনা নকৰা আৰু অস্বচ্ছ অফিচিয়েলডমৰ গোলকধাৰাৰ সৈতে বুজাবুজি কৰাত সহায় কৰিছিল, আৰু তেওঁলোকক পুত্ৰ আৰু কন্যাৰ দৰে যত্ন আৰু সন্মানৰ সৈতে ব্যৱহাৰ কৰিছিল।\nএই বছৰবোৰত, অসমত প্ৰতিবাদী কবিতাৰ আন্দোলন আৰম্ভ হৈছিল যিয়ে সমগ্ৰ ৰাজ্যক জোকাৰি গৈছিল। বাংলা বংশোদ্ভূত অসমীসকলক মিয়া বুলি কোৱা হয়। প্ৰতিবাদী কবিসকলে গৌৰৱেৰে এই উৎপীড়নৰ দাবী কৰিছিল আৰু নিজকে মিয়া কবি বুলি কৈছিল। মিয়া কবিসকলৰ ভিতৰত বিশিষ্ট আছিল আশ্ৰাফুল হুছেইন।\nসমগ্ৰ অসমৰ ৰাজনৈতিক নেতা, বুদ্ধিজীৱী, লেখকসকলে মিয়া কবিতাক অসমক অপমান কৰা বুলি গৰিহণা দিছিল, যিটো অসমবাসীৰ বিৰুদ্ধে দেশদ্ৰোহী কাৰ্য। আৰক্ষীয়ে মিয়া কবিসকলৰ বিৰুদ্ধে অপৰাধ পঞ্জীয়ন কৰিছিল। অপৰাধী হিচাপে আৰক্ষীৰ ৰেকৰ্ডত তালিকাভুক্ত সকলৰ ভিতৰত আছিল আশ্ৰাফুল।\nউদাহৰণ স্বৰূপে, তেওঁ খঙত লিখিছিল:\nI stand in the witness box and look at your face;\nAre you the symbol of justice?\nI shut my eyes and give you everything,\nMy birth certificate, records of my childhood, youth,\nSenility, riots, Quit India, ‘83, Basbari.\nYou turn my worn-out moth-eaten papers,\nYour stamp goes thump, thump, thump,\nYour pen drawsalong line,\nThe sounds fall on my ears,\nBut my eyes are shut.\nMy heart trembles.\nI open my eyes and my hands,\nAre in the hands of salaried gunslingers.\nI am taken to my cell.\nMy days pass in fear and uncertainty,\nLikeacommon criminal,\nLost to dignity, lost to justice.\nWho I am is my crime,\nWhat I am is what I look like,\nAnd my crime of language is what makes me stateless.\nমই সাক্ষীৰ বাকচত থিয় হৈ আপোনাৰ মুখলৈ চাওঁ;\nআপুনি ন্যায়ৰ প্ৰতীক নেকি?\nমই চকু বন্ধ কৰি তোমাক সকলো দিওঁ,\nমোৰ জন্মৰ প্ৰমাণপত্ৰ, মোৰ শৈশৱ, যৌৱনৰ ৰেকৰ্ড,\nসেনলিটি, দাঙ্গা, ভাৰত ত্যাগ, ’83, বাসবাৰী।\nআপুনি মোৰ জীৰ্ণ পতংগ খোৱা কাগজবোৰ ঘূৰাই দিয়ক,\nআপোনাৰ মোহৰটো আঘাত, আঘাত, আঘাত,\nআপোনাৰ কলমে এটা দীঘল ৰেখা আঁকিছে,\nশব্দবোৰ মোৰ কাণত পৰে,\nকিন্তু মোৰ চকু বন্ধ হৈ আছে।\nমই মোৰ চকু আৰু হাত খুলিছো,\nবেতনভোগী গানস্লিংগাৰৰ হাতত আছে।\nমোক মোৰ চেললৈ লৈ যোৱা হৈছে।\nমোৰ দিনবোৰ ভয় আৰু অনিশ্চয়তাত পাৰ হৈ যায়,\nএজন সাধাৰণ অপৰাধীৰ দৰে,\nমৰ্যাদাৰ হাতত হেৰুৱাই, ন্যায়ৰ হাতত পৰাজিত হ’ল।\nমই কোন সেয়া মোৰ অপৰাধ,\nমই যি আছোঁ সেয়াই মই দেখিবলৈ,\nআৰু মোৰ ভাষাৰ অপৰাধই মোক ৰাজ্যহীন কৰি তোলে।\nতেওঁৰ বহুক্ষেত্ৰত এক অসাধাৰণ নিৰ্বাচনী বিজয় আছিল। যেতিয়া তেওঁক অল ইণ্ডিয়া ইউনাইটেড ডেমক্ৰেটিক ফ্ৰণ্টে টিকট দিছিল, তেতিয়া তেওঁৰ বেংকত মাত্ৰ 1,074 টকাৰ সম্পত্তি আছিল। তেওঁক কেৱল বিজেপি মিত্ৰজোঁটৰ প্ৰাৰ্থীয়েই নহয়, এআইইউডিএফৰ সৈতে মিত্ৰতা কৰি নিৰ্বাচনত যুঁজি থকা কংগ্ৰেছৰ প্ৰাৰ্থীয়েও বিৰোধিতা কৰিছিল।\nকংগ্ৰেছে ইয়াক “বন্ধুত্বপূৰ্ণ যুঁজ” বুলি বৰ্ণনা কৰিছে, ইয়াৰ অৰ্থ যিয়েই নহওঁক। তেওঁৰ বিৰোধীসকল আছিল প্ৰবীণ ৰাজনীতিবিদ, ধনী, যুদ্ধত নিয়োজিত কৰাৰ বাবে বিশাল সম্পদ। আশ্ৰাফুল সাহসী নাছিল। তেওঁৰ সমষ্টিৰ দৰিদ্ৰ গাওঁবাসীসকলে তেওঁৰ নিৰ্বাচনৰ বাবে ধন সংগ্ৰহ কৰিছিল। বহু ঠাইত, তেওঁলোকে তেওঁৰ পুঁজিত অৰিহণা যোগাবলৈ তেওঁলোকৰ কণী আৰু পশুধন বিক্ৰী কৰিছিল। তেওঁ শেষত ৫০,০০০ তকৈও অধিক ভোটত জয়ী হৈছিল। তেওঁৰ দুজন জ্যেষ্ঠ বিৰোধীয়ে তেওঁলোকৰ মাজত মাত্ৰ ২০,০০০ ভোট হে লাভ কৰিছিল।\nতেওঁৰ নিৰ্বাচনৰ পিছত মই তেওঁৰ সৈতে কথা পাতিছিলো। মই তেওঁৰ সৈতে আন অধিকাৰ কৰ্মীসকলৰ বিষয়ে কথা পাতিছিলো যিসকলক মানুহে ব্যাপকভাৱে ভাল পাইছিল আৰু সন্মান কৰিছিল, যেনে মেধা পাটকাৰ আৰু ইৰোম শৰ্মিলা। কিন্তু তেওঁলোকে কেতিয়াও নিৰ্বাচন জিকিব নোৱাৰিলে। তেওঁ কেনেকৈ বেলেগ আছিল? আমি তাকে ,সুধিলো।\nতেওঁ উত্তৰ দিছিল, “মোৰ বিৰোধীসকলে এই নিৰ্বাচনক ধন শক্তিৰ বজাৰলৈ ৰূপান্তৰিত কৰিছিল।” “মই মোৰ লোকসকলক কৈছিলো যে যদি মই মোক ভোট দিবলৈ উৎকোচ হিচাপে আজি আপোনাৰ ওপৰত ধন নিক্ষেপ কৰোঁ, তেন্তে কাইলৈ মই আপোনাক মোৰ উৎকোচ ঘূৰাই পাবলৈ দুৰ্নীতিত লিপ্ত হ’ব লাগিব। সেয়েহে,মই তোমাক টকা নিদিওঁ।”\n“মই তেওঁলোকক আশ্বাস দিছিলো যে তাৰ পৰিৱৰ্তে, মই আপোনাৰ বাবে কাম কৰিম,” তেওঁ কয়। “মই আপোনাৰ বাবে উচ্চ স্বৰত আৰু যুক্তিসঙ্গতভাৱে মাত মাতিম। মই সকলো সময়তে আপোনাৰ সৈতে যোগাযোগ কৰি থাকিম। মই মোৰ সকলো কাৰ্যকলাপৰ বাবে আপোনাৰ ওচৰত দায়বদ্ধ হ’ম। সেয়েহে মানুহে মোক ভোট দিছে।\nতেওঁ কয়, “সাংবাদিক আৰু সমাজকৰ্মী হিচাপে মোৰ কামৰ বাবে মানুহে মোক চিনি পাইছিল।” “মই তেওঁলোকৰ প্ৰত্যেকৰ সৈতে সম্পৰ্ক গঢ়ি তুলিছিলো। মই তেওঁলোকৰ ক্ষুদ্ৰ সমস্যাবোৰৰ বিষয়ে তেওঁলোকৰ সৈতে কথা পাতিছো আৰু সেইবোৰ সমাধান কৰিবলৈ চেষ্টা কৰিছিলোঁ। মই মোৰ সমষ্টিৰ প্ৰতিজন গাওঁবাসীক চিনাক্ত কৰিব পাৰো। গাওঁ অঞ্চলত এক লাখতকৈও অধিক পৰিয়াল আছে, মই প্ৰতিটো পৰিয়ালৰ লোকক জানো।\nমই তেওঁক সুধিছিলো যে তেওঁ ভাৰতত আজিৰ ৰাজনীতিৰ “বাস্তৱতা”ত পিছলি যাব আৰু মৌলিক আপোচ কৰিব বুলি ভয় কৰিছিল নেকি। তেওঁ এজন কৰ্মী, সাংবাদিক, কবি আছিল। তেওঁ নিজৰ কণ্ঠস্বৰ স্পষ্ট আৰু সৎ ৰাখিবলৈ কি কৰিব? তেওঁ উত্তৰ দিছিল – “মই নিৰ্বাচিত হোৱা নাছিলোঁ, জনসাধাৰণেই কৰিছিল”।\n“মোৰ এতিয়া ক্ষমতা আছে, এজন বিৰোধী নেতা হিচাপে, তেওঁ কয়।” কিন্তু মই মনত ৰাখিব লাগিব যে এই শক্তি সদায় মানুহৰ বাবে ব্যৱহাৰ কৰিব লাগে, মোৰ বাবে নহয়। চিন্তা নকৰিব, মই বিক্ৰী নহ’ম। মই মোৰ দৰিদ্ৰ লোকসকলৰ বাবে ৰাজনীতিত আছোঁ, তেওঁলোকৰ সংগ্ৰামত শক্তি যোগ দিবলৈ। মই কেতিয়াও মোৰ মানুহৰ বিশ্বাসৰ সৈতে বিশ্বাসঘাতকতা নকৰো”।\nতেওঁ মোৰ সৈতে বিজেপিৰ বাবে তেওঁৰ লোকসকলৰ মাজত বাঢ়ি অহা ভয়ৰ বিষয়ে কথা পাতিছিল – বাঙালী বংশোদ্ভূত অসমীয়া মুছলমান, মিয়া । নিৰ্বাচনত তেওঁলোক ক ক্ষমতালৈ ঘূৰি অহাৰ পিছত এইটো যথেষ্ট বৃদ্ধি পাইছে। তেওঁলোকে মুকলিকৈ ঘোষণা কৰিছিল যে যদি তেওঁলোকক পুনৰ ক্ষমতালৈ ঘূৰাই দিয়া হয়, তেন্তে তেওঁলোকে অসমত এন আৰ চি পুনৰ খুলিব কিয়নো তেওঁলোক ফলাফলত অসন্তুষ্ট আছিল।\n“এতিয়া চাওক, বিজেপিয়ে কেনে ধৰণৰ এন আৰ চি সৃষ্টি কৰাৰ কথা ভাবি আছে?” তেওঁ কয়। “এই এন আৰ চি কেৱল এক পক্ষপাতদুষ্ট এন আৰ চি হ’ব, যাক মুছলমানসকলক আটক বা বহিষ্কাৰ কৰাৰ বাবে, মুছলমানসকলক পৃথক আৰু ভয় খোৱাৰ বাবে, তেওঁলোকক শোষণ কৰিবলৈ প্ৰস্তুত কৰা হ’ব। তেওঁলোকে এই দেশৰ সন্তানক বিদেশী কৰি তুলিব। আগন্তুক ভৱিষ্যতে মোৰ মানুহে এইটোৱেই ডাঙৰ বিপদৰ সন্মুখীন হ’ব”।\nমই তেওঁৰ এটা কবিতাৰ গভীৰ শব্দবোৰ মনত পেলাইছিলো:\nBrother, I amaman from the chars [the river islands]\nOn the Brahmaputra among kohua, jhau-ikra;\nIn the shade of nal-khagori is my jute-stick house.\nPeople call meachoruwa, bhatiya, immigrant shaykh,\nSuspected Bangladeshi, non-aboriginal,\nBangladeshi and what-not.\nAnd though I was born in Assam and pride in\nCalling myself an Assamese\nThe language does not slide down my tongue\nMy father wearsablue-checked lungi\nMy mother wearsasaree\nMy sister wears mekhela or churidar\nAnd me, brother, I wear jeans pants.\nMy father wears on his chinahandful of beard\nA topi on his head,astring of beads on his hand,ajute bag on his shoulders\nBut because he wears on his jaw broken Assamese,\nHe walks from work to the police station\nSometimes asaBangladeshi, sometimes asafundamentalist.\nThe big men say chacha-chacha and help him out of the lock-up.\nThe next day he is off to work again\nTo repay the hefty bribe.\nভাই, মই চৰৰ [নদীদ্বীপৰ] এজন মানুহ\nকোহুয়াৰ মাজত ব্ৰহ্মপুত্ৰত, ঝাউ-ইক্ৰা;\nনল-খাগোৰীৰ ছাঁত মোৰ পাট-লাঠিৰ ঘৰ।\nমানুহে মোক চৰিয়া, ভাটিয়া, আদিবাসী ছেইখ বুলি কয়,\nসন্দেহযুক্ত বাংলাদেশী, অ-আদিবাসী,\nবাংলাদেশী আৰু‌কি নকয়।\nআৰু যদিও মই অসমত জন্মগ্ৰহণ কৰিছিলো আৰু গৌৰৱ কৰিছিলো\nনিজকে এজন অসমী বুলি কোৱা\nভাষাটো মোৰ জিভাৰ তললৈ পিছলি নাযায়\nমোৰ দেউতাই নীলা দাৰি থকা লুঙ্গি পিন্ধে\nমোৰ মায়ে শাৰী পিন্ধে\nমোৰ ভনীয়েকে মেখেলা বা চুৰিদাৰ পিন্ধে\nআৰু মই, ভাই, জিন্স পেণ্ট পিন্ধো।\nমোৰ দেউতাই তেওঁৰ থুঁতৰিত এমুঠি দাড়ি ৰাখে\nতাৰ মূৰত এটা টুপী, হাতত মণিৰ শাৰী, কান্ধত এটা পাটৰ মোনা\nকিন্তু যিহেতু তেওঁ তেওঁৰ কঁকাল ভঙা অসমী পিন্ধে,\nতেওঁ কামৰ পৰা আৰক্ষী চকীলৈ খোজ কাঢ়ে\nকেতিয়াবা বাংলাদেশী হিচাপে, কেতিয়াবা মৌলবাদী হিচাপে।\nডাঙৰ মানুহবোৰে চাচা-চাচা কয় আৰু তেওঁক লক-আপৰ পৰা বাহিৰ কৰাত সহায় কৰে।\nপিছদিনা তেওঁ পুনৰ কামলৈ ওলাই আহে\nমোটা ঘোচ পৰিশোধ কৰি।\nতেওঁ লগতে কয়, মই জানো যে আমি বহুদূৰ আগবাঢ়িব লাগিব। তেওঁ আমি একেলগে যি শিকিছিলোঁ তাৰ ওপৰত গুৰুত্ব আৰোপ কৰি কয় যে আমি আমাৰ ঘৃণাৰ প্ৰতিকূলতাৰ বিৰুদ্ধে প্ৰেম আৰু সংবিধানৰ সৈতে বিভাজনৰ প্ৰতিটো যুঁজৰ কাষ চাপিব লাগিব।\n“মই সংবিধান অনুসৰি কথা পাতিম আৰু কাম কৰিম,” তেওঁ কয়। “যেতিয়া আমি সংবিধানক বজাই ৰাখোঁ, তেতিয়া আমি ভ্ৰাতৃত্ব বা ভগ্নীত্বৰ ভেটিত নিৰ্মিত এখন দেশৰ মহান ভৱিষ্যতৰ সপোন দেখিবলৈ পাওঁ।\nহৰ্ষ মেণ্ডাৰ এজন মানৱ অধিকাৰ আৰু শান্তি কৰ্মী, লেখক, স্তম্ভলেখক, গৱেষক আৰু শিক্ষক যি গণ হিংসা, ভোক, গৃহহীন ব্যক্তি আৰু পথৰ শিশুৰ পৰা উদ্ধাৰ হোৱা লোকসকলৰ সৈতে কাম কৰে। তেওঁৰ টুইটাৰ হেণ্ডেলটো @harsh_mander\n27 years old MLAAIUDFASHRAFUL ISLAM MLAASSAM ELECTIONYOUNG MLA OF ASSAM\nCurrent Affairs, Education, Sharia April 27, 2022\nCurrent Affairs, Education, Sharia April 16, 2022


aiudf - The Cross Current\nপ্ৰকাশ পালে উপ-নিৰ্বাচনত AIUDF ৰ প্ৰাৰ্থীত্ব তালিকা\nদ্য ক্ৰছকাৰেণ্ট ষ্টাফ\t Oct 6, 2021\n◆ উপ-নিৰ্বাচনত দুটা সমষ্টিত প্ৰতিদ্বন্দ্বিতা কৰিব AIUDFয়ে ◆ ভৱানীপুৰ আৰু গোসাঁইগাঁৱত সমষ্টিত প্ৰাৰ্থীত্ব দিব AIUDFয়ে ◆ভৱানীপুৰত AIUDF ৰ প্ৰাৰ্থী জুব্বাৰ আলি ◆ গোসাঁইগাঁৱত AIUDF ৰ প্ৰাৰ্থী খাইৰুল আনাম খন্দকাৰ\nদৰঙত হিমন্ত বা ভূপেন বৰাৰ মানুহ মৰা নাই-আমাৰ মানুহ মৰিছেঃ AIUDF\nদৰঙৰ উচ্ছেদ আৰু হিংসাক লৈ মুখ্যমন্ত্ৰীক দলে বলে সাক্ষাৎ কৰিলে AIUDFৰ নেতৃবৰ্গই। AIUDF নেতাৰ মুখ্যমন্ত্ৰীক মুছলমানৰ তেজক লৈ ৰাজনীতি নকৰিবলৈ সকীয়ণি দি সংবাদ মাধ্যমৰ আগত কয় যে - AIUDFয়ে মুছলমানক লৈ ৰাজনীতি নকৰে। এই ভুক্তভোগী মানুহখিনিৰ লগত…\nআচামী , পুলিচ , অধিবক্তাই যদি এটা সময়ত একেটা ঘাটতে পানী খাবলৈ লয় , এইখন দেশত আইন , আৰক্ষী , আদালতৰ ওপৰত সাধাৰণ ৰাইজে বিশ্বাস ৰাখিব কেনেকৈ ?\nএ আই ইউ ডি এফৰে মিত্ৰতা ত্যাগ কৰাৰ পাছত কংগ্ৰেছ দলক অভিনন্দন জনাইছে ৰাইজৰ দলৰ সভাপতি তথা শিৱসাগৰৰ বিধায়ক অখিল গগৈয়ে ৷ নতুন দিল্লীত সাংবাদিকৰ আগত তেও কয় যে কংগ্ৰেছ দলে এটা অতি সাহসী সিদ্ধান্ত লৈছে ৷ তাৰ বাবে এপিচিচিৰ সভাপতি ভূপেন বৰা আৰু…\nভংগ হ’ল কংগ্ৰেছ আৰু এ আই ইউ ডি এফৰ মিত্ৰতা ৷ সোমবাৰে অনুষ্ঠিত অসম প্ৰদেশ কংগ্ৰেছ কমিটীৰ নীতি নিৰ্ধাৰক সমিতিৰ বৈঠকত বদৰুদ্দিন আজমল নেতৃত্বাধীন দলটোক মহাজোঁটৰ পৰা অব্যাহতি দিয়াৰ প্ৰস্তাৱ গ্ৰহণ কৰা হয় ৷ প্ৰস্তাৱটোত কোৱা হয় যে এ আই ইউ ডি এফ দলৰ…\nছইবৰৰ পত্নী , এ আই ইউ ডি এফ প্ৰাৰ্থী মিনাক্ষী ৰহমানে কিমান সম্পত্তিৰ তথ্য লুকুৱালে ?\nদ্য ক্ৰছকাৰেণ্ট ষ্টাফ\t Aug 25, 2021\nছইবৰ ৰহমানৰ ১০৬ কোটি টকাৰ সম্পত্তি৷তাৰে ১০০ কোটি টকাৰেই মাটি৷কিন্তু পত্নী মিনাক্ষী ৰহমানৰ কিমান আছে সম্পত্তি?মিনাক্ষী ৰহমানে নির্বাচন আয়োগৰ ওচৰত লুকুৱাইছিল নেকি সম্পত্তিৰ তথ্য? মুখ্যমন্ত্ৰীৰ বিশেষ তদাৰকী কোষে গোচৰ ৰুজু কৰি গ্ৰেপ্তাৰ…\n১০০ কৌটিৰ সম্পত্তি গঢ়া ছইবৰক বচাবলৈ তৎপৰ কোন বিধায়ক ?\nনামে – বেনামে সম্পত্তিৰ পাহাৰ গঢ়ি গ্ৰেপ্তাৰ হ’ল এ চি এছ বিষয়া ছইবৰ ৰহমান ৷ ধুবুৰীৰ প্ৰাক্তণ অতিৰিক্ত উপায়ুক্ত ছইবৰ ৰহমানে চাকৰি কালত তেওৰ নিজৰ , দুগৰাকী পত্নীৰ নামত ক্ৰয় কৰিছিল ১০০ কৌটিতকৈও অধিক মূল্যৰ ভূ- সম্পত্তি ৷ মুঠ ৮৯ টা স্থানত থকা এই…


Covid19: আপুনিও কোৰোণাৰ ভেকচিন লৈছে নেকি? যদিহে দ্বিতীয়টো ড’জ গ্ৰহণ কৰা নাই তেন্তে হ’ব পাৰে সমস্যা ! জানক সবিশেষ|what-will-happen-if-I-dont-take-second-dose-of-covid-19-vaccine-know-all-gh– News18 assam\nCovid19: আপুনিও কোৰোণাৰ ভেকচিন লৈছে নেকি? যদিহে দ্বিতীয়টো ড’জ গ্ৰহণ কৰা নাই তেন্তে হ’ব পাৰে সমস্যা ! জানক সবিশেষ\nCovid 19ৰ সংক্ৰমণৰ ঘটনা দ্ৰুত গতিত বৃদ্ধি পোৱাৰ লগে লগে ভেকচিন গ্ৰহণৰ প্ৰয়োজনীয়তাও বৃদ্ধি পাইছে ৷ ইয়াৰ লগে লগে বহুতে প্ৰশ্ন উত্থাপন কৰিছে যে যদিহে দ্বিতীয়টো ড’জ গ্ৰহণ কৰা নহয় তেন্তে কোনো সমস্যাৰ সৃষ্টি হ’ব পাৰে নেকি ?\nLast Updated : April 16, 2021, 12:52 IST\nদেশত পুনৰ চলিছে কোৰোণাৰ সংহাৰ ৷ দ্ৰুতগতিত প্ৰতিদিনে বৃদ্ধি পাইছে কোভিড ৰোগীৰ সংখ্যা । এনে পৰিস্থিতিত, অদূৰ ভৱিষ্যতে ৰাজ্যসমূহৰ স্বাস্থ্য প্ৰণালীৰ ওপৰত যথেষ্ট বোজা পৰাৰ সম্ভাৱনা আছে আৰু ইয়াৰ বাবে সাজু হৈ পৰিছে সকলো ৰাজ্য । এনে পৰিস্থিতিত এতিয়া টিকাকৰণৰ ওপৰত অধিক গুৰুত্ব প্ৰদান কৰাৰ কথা কৈ থকা হৈছে । এই কোভিদ ভেকচিনৰ দুটা ড’জ গ্ৰহণ কৰিবলগীয়া হয়, কিন্তু যদি কোনো কাৰণত ভেকচিনৰ দ্বিতীয়টো ড’জ লোৱা নহয়, তেন্তে কোনো সমস্যাৰ সৃষ্টি হ’ব পাৰে নেকি তাক লৈও প্ৰশ্ন উত্থাপিত হৈছে ৷\nভেকচিনৰ প্ৰতি ভয় -\nদেশত কোভিড ভেকচিনৰ টিকা গ্ৰহণকাৰীৰ সংখ্যা ১০ কোটিতকৈ অধিক হৈছে যদিও ইয়াৰ দ্বিতীয়টো ড’জ গ্ৰহণ কৰিছে মাত্ৰ ২ কোটি লোকেহে । টিকা গ্ৰহণ কৰা লোকৰ সংখ্যা কেতিয়াবা কম আৰু কেতিয়াবা বৃদ্ধি হোৱা দেখা যায় । বহুলোকে এতিয়া হয়টো টিকা গ্ৰহণৰ পৰা আঁতৰি আছে বা ইয়াক লৈ অসাৱধান হৈ আছে । আনকি পঞ্জীয়ন কৰাৰ পিছতো বহুলোকে ভেকচিন গ্ৰহণৰ বাবে কেন্দ্ৰত উপস্থিত হোৱা নাই । ইফালে একাংশই ভেকচিনৰ দ্বিতীয়টো ড’জ গ্ৰহণ নকৰিলে কোনো সমস্যাৰ সৃষ্টি হ’ব পাৰে নেকি তাক লৈও প্ৰশ্ন উত্থাপন কৰিছে ৷\nকিয় এনেধৰণৰ প্ৰশ্ন উত্থাপিত হৈছে -\nদৰাচলতে, ভেকচিনৰ প্ৰথমটো ডজ লোৱাৰ পিছতে মানুহে বিভিন্ন পাৰ্শ্বক্ৰিয়াৰ সন্মুখীন হৈছে । সাধাৰণতে ভেকচিনৰ বিষয়ক লৈ লোকসকল ইতিমধ্যে ভয় খাই আছে যদিও টিকাকৰণৰ পিছত ইয়াৰ প্ৰভাৱ হিচাপে দেখা দিয়া জ্বৰ, দুৰ্বলতাই মানুহৰ ভয় দুগুণ বৃদ্ধি কৰিছে । যিদৰে কোৰোণাৰ ফলত স্বাস্থ্য প্ৰণালীৰ ওপৰত চাপ বৃদ্ধি পাইছে, ঠিক তেনেদৰে টিকাকৰণকাৰীৰ সংখ্যা বৃদ্ধিৰ বাবেও এক প্ৰকাৰৰ চাপ আছে । বহু ঠাইত ভেকচিনৰ অভাৱৰ প্ৰতিবেদনেও মানুহৰ মাজত আশংকাৰ সৃষ্টি কৰিছে।\nদ্বিতীয়টো ড’জৰ প্ৰয়োজনীয়তা -\nভাৰতত প্ৰায় ৯ কোটি লোকে ভেকচিনৰ দ্বিতীয় পালিৰ বাবে অপেক্ষা কৰি আছে। তেওঁলোকে দ্বিতীয় পালিৰ বাবে সঠিক সময়ৰ বাবে অপেক্ষা কৰি আছে। এইটো স্পষ্ট যে বৰ্তমানে টিকাকৰণৰ বাবে জৰুৰীকালীন ঘটনা নাই । যদিও বিশেষজ্ঞসকলে কয় যে ভেকচিনৰ কাৰ্যকাৰিতা দ্বিতীয়টো ড’জৰ পিছতহে নিশ্চিত কৰা হ'ব। দ্বিতীয় ড’জৰ পিছতহে শৰীৰে কোভিড ১৯-ৰ সৈতে যুঁজিবলৈ ভালদৰে প্ৰস্তুত হ'ব ।\nযদি দ্বিতীয়টো ড’জ গ্ৰহণ কৰা নাই -\nভাৰতৰ স্বাস্থ্য মন্ত্ৰালয়ৰ মতে, যদি আপুনি সময়মতে ড’জ গ্ৰহণ নকৰে, তেন্তে ভেকচিনৰ প্ৰভাৱ যিমান হ'ব লাগে সেই অনুপাতে নহ'ব । ভেকচিনে কাৰ্যকৰীভাৱে কাম কৰাৰ বাবে, নিৰ্ধাৰিত অনুসৰি দুটা ড’জৰ মাজত সঠিক সময়ৰ ব্যৱধান থকাটোও অতিকে প্ৰয়োজনীয়। এই ক্ষেত্ৰত, যদি এজন ব্যক্তিয়ে সময়মতে আন এটা ড’জ গ্ৰহণ কৰিবলৈ সক্ষম নহয়, তেন্তে সমস্যাৰো সৃষ্টি হ'ব পাৰে।\nদুটা ড’জেই কিয় প্ৰয়োজন ?\nভেকচিনে আমাৰ শৰীৰক কোভিড ১৯ ভাইৰাছৰ বিৰুদ্ধে এণ্টিবডী সৃষ্টি কৰিবলৈ প্ৰস্তুত কৰে যি হৈছে এক সময়সীমাবদ্ধ প্ৰক্ৰিয়া । সেয়েহে এইটো এটা দুই ড’জৰ ভেকচিন। দ্বিতীয়টো ড’জে ব্যক্তিজনৰ শৰীৰত ৰোগ প্ৰতিৰোধ ক্ষমতাৰ সৈতে কোভিদ১৯ সুৰক্ষা প্ৰণালী সঠিকভাৱে বিকশিত কৰাত সহায় কৰে।\nইয়াৰ পৰা কি হ'ব ?\nদ্বিতীয়টো ড’জে ভেকচিনৰ কাৰ্যকাৰিতা দীঘলীয়া আৰু অধিক প্ৰভাৱিত কৰে। যদি ভেকচিনৰ কাৰ্যকাৰিতা ৯৪ শতাংশ হয়, তেন্তে প্ৰথমটো ড’জে ৬০ শতাংশ সুৰক্ষা প্ৰদান কৰে আৰু দ্বিতীয়টো ড’জে ইয়াক ৯৪ শতাংশলৈ লৈ যোৱাত সহায় কৰে । যদি দ্বিতীয়টো ড’জ সময়মতে গ্ৰহণ কৰা নহয়, তেন্তে প্ৰথমটো ড’জৰ কাৰ্যকাৰিতাও সময়ৰ সৈতে ৬০ শতাংশ হ্ৰাস পাব । গতিকে দ্বিতীয় ড’জটো অতি প্ৰয়োজনীয়।\nলক্ষণীয় যে বিশেষজ্ঞসকলে বৰ্তমানেও ভেকচিনৰ আন এটা পালি গ্ৰহণ নকৰিলে কি প্ৰভাৱ হ’ব পাৰে তাক মূল্যায়ন কৰাৰ অৱস্থাত নাই । কিন্তু এইটো নিশ্চিত যে ভেকচিনৰ সঠিক কাৰ্যকাৰিতা দ্বিতীয়টো ড’জতেই আছে ।


লকডাউন শিথিল কৰাটোৱেই অসমৰ বাবে হল নেকি বিপদজনক? | বিতৰ্ক\nডিজিটেল ডেস্ক, বিতৰ্ক, ৮ মে, শিৱসাগৰ :: ক’ৰনা ভাইৰাছৰ সংক্ৰমণক লৈ দুটা পৰ্যায়ৰ লকডাউনৰ পাছত তৃতীয় পৰ্যায়ৰ লকডাউনত গ্ৰীণ জ’ন সমূহত দেশৰ লগতে অসমতো যথেষ্ট শিথিলতা প্ৰদান কৰা হৈছিল। বাহিৰৰ পৰা অহা লোকসকলক অসমলৈ ঘূৰি অহাৰ বাবে লোৱা উদ্যোগ আৰু পুৱা ৬ বজাৰ পৰা সন্ধিয়া ৬ বজালৈকে সাধাৰণ লোকৰ ঘৰৰ বাহিৰলৈ ওলোৱাত শিথিলতা প্ৰদান কৰা হৈছিল। গ্ৰীণ জ’ন সমূহত প্ৰদান কৰা সেই শিথিলতাৰ বাবেই সমগ্ৰ ৰাজ্যতেইব্যাপক জনসমাগম দেখিবলৈ পোৱা গৈছে।\nকালি ৰাজ্যত ৮জন ব্যক্তিৰ দেহত ক’ৰনা ভাইৰাছৰ উপস্থিতি ধৰা পৰাৰ পাছত এই সংক্ৰমণ ৰাজ্যখনৰ ভয়াৱহ হ’ব নেকি বুলিও এতিয়া চৰ্চা চলিছে। এই পৰ্যন্তলৈকে ৰাজ্যত মুঠ কোৰোনা ভাইৰাছত আক্ৰান্ত ৰোগীৰ সংখ্যা ৫৩ যদিও, ইয়াৰে ১৮জন চিকিৎসাধীন হৈ আছে। আন ৩৪জনে সুস্থ হৈ ঘৰলৈ উভতিছে আৰু এজনৰ মৃত্যু হৈছে। এইখিনিতেই সাধাৰণ ৰাইজৰ মাজত প্ৰশ্ন উত্থাপন হৈছে যে লকডাউন শিথিল কৰাটোৱেই অসমৰ বাবে হল বিপদজনক।\n← SBI ৰ নতুন অফাৰঃ মাত্ৰ ৪৫ মিনিটত লাভ কৰিব ৫ লাখ টকা, কিন্তু কেনেকৈ?\nবিশ্বজুৰি ক’ৰনা ভাইৰাছত আক্রান্ত স্বাস্থ্যকর্মী →


নিৰপৰাধ বৃক্ষ | ৰহস্য | মাহেকীয়া বিনোদনধৰ্মী আলোচনী\nকাঁচৰ গিলাচটো মচমচকৈ চোবাই খোৱা মানুহজনীলৈ মই নিৰ্বাক হৈ চাই থাকিলো। মোৰ চকুৰ সন্মুখতে তাই চাহখিনিৰ লগতে গিলাচটোও কামুৰি খাব ধৰিলে। তাই দাঁতত ইমান জোৰ ক’ত পালে বুলি ভাবি মই আচৰিত হ’লো। কোঁৱাৰিৰে বৈ অহা তেজৰ সোঁতটো চেলেকি তাই মোৰ ফালে বৰ আশাৰে চাই থাকিল, হয়তো আৰু এটুকুৰা পোৱাৰ আশাত। প্ৰচণ্ড বেগী ধুমুহাজাক উশাহটোতে সামৰি মই শান্তভাৱে কোঠাটোৰ পৰা ওলাই আহি ৰাজপথৰ সিপাৰৰ ফিল্ডখনৰ বেঞ্চখনত বহি লৈ ডাক্তৰ ঠাকুৰক ফ’ন কৰি কথাটো জনালো। তেওঁ গাড়ী পঠিয়াই দিওঁ বুলি কৈছিল তাইক নিবলৈ, মই বাধা দিলো। তাই ভয় খাব তেনে কিবা এটা কৰিলে। গতিকে এই সময়ত ময়েই কিবা এটা কৰিব লাগিব।\nমোৰ হাতৰ ঠাৰিত পৰি যোৱা চকুলোটোপাল মচি মই আকৌ দৌৰি আহিলো ঘৰৰ ফালে। অৱশ্যে গেটৰ ওচৰৰ পৰা অভ্যাসবশতঃ মই সিয়ান হৈ খোজবোৰ দিলো। মোক খৰখেদা কৰা দেখিলে তাই আকৌ অস্থিৰ হ’ব পাৰে। ইমানখিনিৰ পাছত এটা সৰু ভুলো মই কৰিব নোখোজো। মোৰ অকণমান খেলিমেলিতে তাইৰ স্পৰ্শকাতৰ মনটো উত্তাল হৈ উঠিব পাৰে। অকলশৰে পাগলী মানুহজনীলৈ বৰ ভয় লাগেচোন মোৰ।\nসেইদিনা মই বাথৰূমত গা ধুই থাকোতে তাইৰ চিঞৰ শুনি দৌৰি আহিছিলো আধা তিতা গাৰে। মোৰ চশমাযোৰৰ ভঙা টুকুৰাৰ সৈতে তাইৰ কোৱাৰিয়েদি বৈ অহা তেজবোৰ ক’লা পকাখনত এন্ধাৰ পথ এটাৰ দৰে ভয়লগাকৈ বিয়পি পৰিছিল তৎক্ষণাত। তেজবোৰ লেটিয়াই তাই পকী মজিয়াত ঢকিয়াই ঢকিয়াই দৈয়াঙক শাওপাত দিছিল। চুবুৰীয়াৰ গাড়ীখনেৰে তাইক হস্পিতাললৈ নি থাকোতে তাইৰ মুখৰ তেজবোৰ মোৰ কাপোৰত লাগি ঘূৰি অহালৈ কঁৰাল মাৰিছিল। মোৰ গাৰ কাপোৰবোৰ মুঠিয়াই মুঠিয়াই মুখত ভৰাই তেজ বন্ধ হ’বলৈ কৰা তাইৰ চেষ্টাখিনিৰ কথা মনত পৰিলে এতিয়াও মোৰ গাৰ নোম সিঁয়ৰি উঠে। উস! সঁচাকৈ ইমান ভয়ানক হ’ব পাৰেনে অস্থিৰতা!\nসেইবাৰ ন দিনৰ চিকিৎসাৰ অন্তত তাইক ঘূৰাই পালো। তাৰপাছৰ তিনিমাহলৈ পনীয়া খাদ্যখিনি তাইলৈ আগবঢ়াই দিওঁতে মই শিকিছিলো অসীম ধৈৰ্যৰ পাঠবোৰ। নিজক লুকুৱাই কৰা অভিনয়ৰ পাঠবোৰ পঢ়িছিলো মই আইনাৰ সন্মুখত ৰৈ ৰৈ।\nএতিয়া আকৌ ধুমুহাজাক লৈয়ে লাহে ধীৰে তাইক এৰি যোৱা কোঠাটোলৈ সোমাই আহিলো। সৌজনী তাই, আঁঠুত থুতৰি গুঁজি চকীখনতে কুঁচিমুচি বহি আছে। তাইৰ ধুনীয়া চকুযোৰৰ ফালে মই চাই থাকিব নোৱাৰি ব্যস্ততা দেখুৱাই তাইক ক’লো— “বৃক্ষা, আমাৰ নতুন ঘৰৰ পৰা আহোগৈ ওলা নহ’লে।”\nকাঁচে কটা জিভাখন কোঁৱাৰিত বোলাই তাই নতুন কাপোৰ এসাজ পিন্ধি সাজু হ’ল মোৰ লগত যাবলৈ। তেজৰ টোপালবোৰ তাইৰ বুকুৰে বাগৰি আহিল যদিও তাই যেন দেখাই নাই সেয়া। কোন পথেৰে গাড়ী চলিছে তাইৰ হিচাপ নাই। তাই মাথোন বন্ধ গ্লাছেৰে বাহিৰৰ আকাশখনৰ ডুবু ডুবু বেলিটোৰ লগত মৌনতাৰ কথা পাতি গৈছে। এইবাৰ তাইক দীঘলীয়াকৈ কিছুদিনৰ বাবে এৰি আহিব লগা হৈছিল মানসিক চিকিৎসক ডাক্তৰ ঠাকুৰৰ তত্ত্বাৱধানত।\nচিকিমিকি সন্ধিয়া পাতল ব্লেংকেট এখন গায়ে মূৰে উৰি মই উচুপি উঠিছো এতিয়া। তাইক এৰি মই উভতি আহিবৰ সময়ত তাই মোলৈ কিমান অসহায় হৈ চাইছিল! এনেকৈ মিছা কথাৰে তাইক নি বিশ্বাসঘাটকতা কৰিলো নেকি মই আকৌ এবাৰ তাইৰ লগত? —মোৰ এনে লাগিব ধৰিছে দেখোন এতিয়া।\nকোঠাটোৰ চুকত নিমাত হৈ বহি থকা টেলিফ’নটোৰ ৰিঙত মই নিজক সম্বৰণ কৰি উঠি গ’লো।\nঃ হেল্ল’ … মই দৈয়াঙে কৈছো।\nমই অলপ কঠোৰ হৈ ক’লো —\nঃ বৃক্ষা নাই ঘৰত— ফ’ন কৰি নাথাকিবা তুমি।\nতৎক্ষণাত ফ’নৰ ৰিচিভাৰ নমাই থ’লো মই। কোনোপধ্যেই নোৱাৰো, দৈয়াঙক বৃক্ষাৰ কথা জনাব। বৃক্ষাক মই গতিয়াই দিছো ইমান অস্থিৰতাৰ গহ্বৰলৈ । আৰু তাৰেই পাপত এতিয়া মই চটফটাইছো নিজৰ মাজত।\nআহল বহল ঘৰখনত সচ্ছল মৰমীয়াল দৈয়াঙৰ পৰিয়ালটোৰ মাজত মৰমত দুলি থকা স্পৰ্শকাতৰ বৃক্ষাৰ মনত দৈয়াঙক কাপুৰুষ সজাবলৈ কেইবাটাও মিছা প্ৰমাণ দেখুৱাইছিলো তাইক। স্পৰ্শকাতৰ মানুহৰ বুকুত ধুমুহা অনাৰ কৌশল যে বৰ সহজ! তাৰেই সুন্দৰ সুযোগ লৈছিলো মই।\nমই বায়েকজনী পইত্ৰিছ বছৰ বয়সলৈকে অবিবাহিত হৈ আছো। কেনেকৈ চাওঁ মোৰ তোলনীয়া ভনীৰ সুখৰ সংসাৰ। এই কথাখিনি ভাবিলেই মোৰ ভিতৰৰ ৰাক্ষসীজনীৰ লেলিহান নখবোৰ ভাটৌঠুঁটীয়াকৈ বাঢ়ি উঠে। চিকিৎসাৰ শেষত বৃক্ষাৰ ওপৰত আৰম্ভ হয় মোৰ মানসিক অত্যাচৰ। আবেগৰ অত্যাচৰ। হতাশা, অনিশ্চয়তা, বিষণ্ণতা গোটেইসোপাই তাইৰ মগজুত হেঁচা মাৰি ধৰি তাইক অস্থিৰতাত উচ্ছৃঙ্খল কৰি ৰাখে। অৱশ্যে তাইৰ ওপৰত এইবোৰ কৰি মই অলপ অন্তৰ্দণ্ডত নোভোগা নহয়।\nআজি ছয þদিন হ’ল বৃক্ষা হস্পিতালত থকা। এই ছয়দিনত দৈয়াঙে হয়তো এশবাৰৰো অধিক চেষ্টা কৰিছে ফ’ন সংযোগ কৰিবলৈ। সংযোগ বিচ্ছিন্ন কৰি ৰাখিছো মই লেন লাইনৰ। দৈয়াঙে বহুদিন বহুবাৰ চেষ্টা কৰিছে বৃক্ষাক বুজাই শান্ত কৰিবলৈ। সেই সময়বোৰত মোৰ ওঁঠত বিৰিঙি উঠিব খোজা বেঁকা হাঁহিটো কষ্টেৰে সম্বৰন কৰি বৃক্ষাৰ মূৰত হাত ফুৰাই দৈয়াঙৰ কাষৰ পৰা আঁতৰাই অনাৰ কৌশলো মই আৱিষ্কাৰ কৰিছো। মোৰ আজলী ভনীজনীৰ মগজুত গুঁজি দিছো বিশ্বাসঘাটক দৈয়াঙৰ কাল্পনিক চৰিত্ৰ।\nআজি আবেলিলৈ বৃক্ষাক চাই আহোগৈ বুলি ওলালো মই। তাত গৈ দেখিলো বৃক্ষাৰ কাতৰ চকুযোৰে যেন মোক কিবা এটা অনুনয় কৰিছে। আগতে মানুহৰ ইমান কাতৰ দৃষ্টি মই দেখা পোৱা নাছিলো। তাতোকৈ ডাঙৰ কথা বৃক্ষাৰ এই থনথনাই ভাগি পৰা মানসিক হাহাকাৰখিনিৰ বাবে ময়েইতো জগৰীয়া। অমানবীয়তাৰ নিকৃষ্ট অনুভৱে মোক প্ৰথমবাৰলৈ স্পৰ্শ কৰিলে আজি। বিষাক্ত সাপ এডালে যেন মোৰ দুভৰিত পকাই ক্ৰমে মোৰ গালৈ উঠি আহিব ধৰিছে। মোৰ কি হ’ল নাজানো; বৃক্ষাক আৰু মই চাই থাকিব নোৱাৰিলো। দৌৰি আহি গাড়ীত বহিলো।\nতাৰ পাছৰ দিনবোৰত মই বৰ অকলশৰীয়া হৈ পৰিছো। মোৰ জীৱনত একমাত্ৰ আপোন বৃক্ষাৰ বাহিৰে যে মোৰ কোনো নাই মই আজি উপলব্ধি কৰিছো তাইৰ অনুপস্থিতিত। এখন হাত, এখন নিৰ্ভৰযোগ্য কান্ধ অথবা এটি শাৰীৰিক মানসিক নিৰাপত্তা বিছাৰি মই চটফটাইছো। হ’ব পাৰে সেইখন ডাক্তৰ ঠাকুৰৰ হাত। পত্নীহীনা ঠাকুৰৰ ঘৰলৈ বৃক্ষাৰ গইনা লৈ মই বাৰু বেছিকৈ অহাযোৱা কৰিছো নেকি আজিকালি? মূঢ়া এটাৰ পৰা পুনৰাই গজি উঠা অগৰু পুলি এটালৈ মনত পৰিল মোৰ। মোৰো মন গ’ল পাপৰ প্ৰায়চিত্ত কৰি পুনৰাই গজি উঠিবলৈ। তৎক্ষণাত উঠি মই ডাক্তৰ ঠাকুৰৰ ঘৰ পালোগৈ। নিৰাশ হ’ব লগা নহ’ল মই। ঠাকুৰৰ মোৰ প্ৰতি ব্যৱহাৰত মই বিছৰাখিনি অনুভৱ কৰাত মোৰ ভুল হোৱা নাই।\nদুটা সপ্তাহ পাছত মন্দিৰত আমাৰ বিয়াখন হৈ গ’ল, মোৰ আৰু ডাক্তৰ ঠাকুৰৰ বিয়া। বিষাক্ত সাপডাল মোৰ ডিঙিলৈকে বগাই আহি মোৰ যেন উশাহ বন্ধ কৰি পেলাব খুজিলে। মধুচন্দ্ৰিকাৰ নিশা স্বামী ঠাকুৰক বৃক্ষাৰ মানসিক অৱস্থাৰ কাৰণ যে ময়ে সেইকথা বুজাই সকলোবোৰ ক’লো। কাৰণ ইয়াৰ পাছত মই আৰু পাপ কৰিব খোজা নাছিলো।\nএইবোৰ দুবছৰ আগৰ কথা। এতিয়া বৃক্ষা আৰু দৈয়াঙ পুত্ৰ ধীৰৰ সৈতে আগৰ দৰেই সুখী দম্পতী। অৱশ্যে কিছুদিন পূৰ্বে মল্লিকা নামৰ এগৰাকী মহিলাৰ বাবে ঠাকুৰ আৰু মোৰ ডিভোৰ্চ হৈছে।\n(গল্পকাৰৰ ঠিকনা গোলাঘাট)\nমই যদি চুইচাইড নকৰিলোহেঁতেনে…\nএটা গল্পৰ আত্ম কথা\nপ্ৰেম হেনো এনেকুৱাই\nঅপ্ৰকাশিত প্ৰেমৰ গুণগুণনি….


Indira Gandhi's Private Letter : ইন্দিৰা গান্ধী, এটা পাৰফিউম আৰু এখন অতি ব্যক্তিগত চিঠি, কিয় ভাইৰেল হৈছে এতিয়া...– News18 Assam\nIndira Gandhi's Private Letter : ইন্দিৰা গান্ধী, এটা পাৰফিউম আৰু এখন অতি ব্যক্তিগত চিঠি, কিয় ভাইৰেল হৈছে এতিয়া...\n»Indira Gandhi's Private Letter : ইন্দিৰা গান্ধী, এটা পাৰফিউম আৰু এখন অতি ব্যক্তিগত চিঠি, কিয় ভাইৰেল হৈছে এতিয়া...\nUpdated:July 22, 2021, 5:54 PM IST\n"মই এই পাৰ্ফিউমটো পাই খুবেই ৰোমাঞ্চিত হৈ পৰিছোঁ...বহুত বহুত ধন্যবাদ...মই এইটো নিশ্চিতভাৱেই ব্যৱহাৰ কৰিম।" চিঠিখনৰ কিয়দংশ এনেধৰণৰ।\nLast Updated: July 22, 2021, 5:54 PM IST\nআপুনি যেতিয়াই ইচ্ছা কৰে আহিব পাৰে আৰু মোক লগ কৰিব পাৰে...আপুনি আপোনাৰ যিকোনো কথা ব্যক্ত কৰিব পাৰে...লাগিলে সেয়া মোৰ অনুকূলেই হওক বা সমালোচনাত্মক...প্ৰাক্তন প্ৰধান মন্ত্ৰী ইন্দিৰা গান্ধী (Indira Gandhi)ৰ এখন ব্যক্তিগত চিঠিত লিখা আছিল এনে কিছুমান বাক্য।\nশেহতীয়াকৈ ইন্দিৰা গান্ধীৰ এই চিঠিখন (Indira Gandhi's Letter) ভাইৰেল হৈ পৰিছে ছচিয়েল মিডিয়াত। ১৯৭৩ চনতে ভাৰতৰ এগৰাকী বিখ্যাত লোকলৈ লৌহ মানৱী (Iron Lady) ইন্দিৰা গান্ধীয়ে লিখিছিল চিঠিখন। চিঠিখনত এটা পাৰফিউম (Perfume) আৰু ব্যক্তিগৰাকীলৈ অপাৰ অনুগ্ৰহ প্ৰকাশ পাইছিল এই চিঠিখনত।\nচিঠিখনৰ মূল পাঠ এনেধৰণৰ-\n"মই এই পাৰ্ফিউমটো পাই খুবেই ৰোমাঞ্চিত হৈ পৰিছোঁ...বহুত বহুত ধন্যবাদ! মই সাধাৰণতে পাৰ্ফিউম ব্যৱহাৰ নকৰোঁ...এই সৌন্দৰ্যৰ দুনীয়াখনৰ পৰা মই ইমানেই আঁতৰত যে এইবোৰৰ বিষয়ে মই বিশেষ একো নাজানোঁৱেই। কিন্তু এইবাৰ মই এইটো নিশ্চিতভাৱেই ব্যৱহাৰ কৰিম।"\nদ্বিতীয় দফাত তেওঁ লিখিছে, "আপোনাক লগ পাই ভাল লাগিল। যদি কেতিয়াবা মোক লগ পাব বিচাৰে বা আহিব বিচাৰে তেনেহ'লে লিখিত ৰূপত জনাব, যেতিয়া আপুনি কিবা কথা ক'ব বিচাৰে...লাগিলে সেয়া মোৰ অনুকুলেই হওক বা সমালোচনাত্মকেই হওক...আপোনাক আৰু Thellyলৈ শুভকামনা...Yours sincerely, Indira Gandhi.\nইন্দীৰা গান্ধীৰ এই ব্যক্তিগত চিঠিখন টুইটাৰত ছেয়াৰ কৰিছে প্ৰখ্যাত উদ্যোগপতি হৰ্ষ গোৱেংকা (Harsh Goenka)ই।\nহয়, ভাৰতৰ উদ্যোগ জগতৰ পিতৃ পুৰুষ জে আৰ ডি টাটা (JRD Tata)লৈ লৌহ মানৱী ইন্দিৰা গান্ধীয়ে লিখিছিল এই চিঠিখন। চিঠিখন ছেয়াৰ কৰাৰ লগে লগে ইমানেই আলোচিত হৈছে যে ইন্দিৰা গান্ধী আৰু জে আৰ ডি টাটাৰ প্ৰসংশাত সকলো পঞ্চমুখ হৈ পৰিছে। চিঠিখনত জে আৰ ডি টাটালৈ ইন্দিৰা গান্ধীৰ অপাৰ শ্ৰদ্ধা আৰু আন্তৰিকতা প্ৰকাশ পাইছে। লগতে প্ৰকাশ পাইছে ইন্দিৰাৰ দৰে এগৰাকী সৰ্ব শক্তিমান মহিলাৰ অতি সাধাৰণ জীৱনৰ কথাও।\nFirst published: July 22, 2021, 5:54 PM IST


অসমীয়া – PRITAM BORA\nCategory Archives: অসমীয়া\nWatch “মৰিয়ম মিৰ্জাখানি ( Maryam Mirzakhani): ফিল্ডছ মেডেল বিজয়ী বিশ্বৰ প্ৰথমগৰাকী মহিলা গণিতজ্ঞ” on YouTube\nPosted byPritam January 23, 2020 Posted inyou tubeTags:Field's medal, inspiration, mathematicians, mathematics, motivationLeaveacomment on Watch “মৰিয়ম মিৰ্জাখানি ( Maryam Mirzakhani): ফিল্ডছ মেডেল বিজয়ী বিশ্বৰ প্ৰথমগৰাকী মহিলা গণিতজ্ঞ” on YouTube\nDr গ্ৰেগৰী পেৰেলমান (Grigori Perelman) এগৰাকী ৰাছিয়ান গণিতজ্ঞ। চেইণ্ট পীটাৰ্ছবাৰ্গৰ এই তীক্ষ্ণ গণিতজ্ঞগৰাকীৰ জীৱনৰ ওপৰত ভিত্তি কৰিয়েই এই videoটো প্ৰস্তুত কৰা হৈছে।\nPosted byPritam January 21, 2020 January 21, 2020 Posted inyou tubeTags:genius, mathematicians, mathematicsLeaveacomment on Grigori Perelman\nকেঁচা আলিৰ বোকা গচকি পাতলীয়া বৰষুণে চুই যোৱা থৰক বৰক দেহাৰেই মোৰ ওচৰলৈকে আহে আইতাগৰাকী । গাত হাত বুলাই কৈ যায় – তোক চাই যাওঁ বুলিয়েই আহিলো, ভালকৈ থাকিবি | নামঘৰীয়া ককাই বাটত লগ পাওঁতে মোলৈ চাই এটি খোলা হাঁহি মাৰে আৰু সুধে – ভালনে? কেতিয়া আহিলি তই ? ককাই ধমক দিছিল আগতে সেই ধমকContinue reading “আপোন”\nPosted byPritam December 31, 2019 December 31, 2019 Posted inকবিতাTags:assam, Assamese, Assamese blog, অসমীয়া কবিতা, অসমীয়া ব্লগ, কবিতা, childhood, nostalgia, poem, poetryLeaveacomment on আপোন\nWatch “Community explained in Assamese .” on YouTube\nPosted byPritam December 25, 2019 December 30, 2019 Posted inyou tubeTags:anthropology, assam, Assamese, Assamese blogger, অসমীয়া ব্লগ, community, community and society, you tubeLeaveacomment on Watch “Community explained in Assamese .” on YouTube\nWatch “Racism কি? ।। ইয়াৰ ইতিহাস আৰু ভ্ৰান্ত ধাৰণাসমূহ।। What is racism? Explained in Assamese।।” on YouTube\nWe must get rid of racism in order to make the worldabetter place. I’ll write about it in details someday. Here is my you tube video about Racism. I’ll be inspired if you visit my channel and subscribe to it. Thank you!\nPosted byPritam December 24, 2019 December 30, 2019 Posted inyou tubeTags:anthropology, অসমীয়া ব্লগ, education, race, Racism, you tubeLeaveacomment on Watch “Racism কি? ।। ইয়াৰ ইতিহাস আৰু ভ্ৰান্ত ধাৰণাসমূহ।। What is racism? Explained in Assamese।।” on YouTube\nহতাশাৰ মূহুৰ্তবোৰত মাত দিয়া মানুহবোৰে চিৰদিনলৈ হৃদয়ত সাঁচ ৰাখি যায়। এনে মানুহ কমি যোৱা নাই। মাথোঁ ইমান দূৰ হৈ গৈছে মানুহবোৰ যে কথা জনাৰ নাইবা জনোৱাৰ সুযোগবোৰহে কমি গৈছে। কেৱল তথ্যবোৰৰ মাজত ডুবি থাকোঁতে, তথ্যবোৰ পোৱাৰ তীব্ৰ গতিয়ে, তথ্যৰ সীমাহীনতাই , প্ৰতিটো তথ্যৰ লগত জড়িত হৈ থকা আৱেগবোৰ ফোঁপোলা আৰু ক্ষণস্থায়ী কৰি দিয়ে।\nPosted byPritam December 23, 2019 December 30, 2019 Posted inকবিতাTags:poem, poetryLeaveacomment on সময়\nWatch “কৃত্ৰিম বুদ্ধিমত্তা আৰু আমাৰ ভৱিষ্যত” on YouTube\nPosted byPritam December 3, 2019 December 30, 2019 Posted inyou tubeLeaveacomment on Watch “কৃত্ৰিম বুদ্ধিমত্তা আৰু আমাৰ ভৱিষ্যত” on YouTube\nসেই অকণমান বাট লগে-ভাগে যোৱাটোৱে তোমাক মোৰ অজুহাতক উপলুঙা কৰাৰ অধিকাৰ নিদিয়ে।\nPosted byPritam December 2, 2019 December 30, 2019 Posted inকবিতাTags:assam, Assamese blog, অসমীয়া ব্লগ, অসমীয়া কবিতা, কবিতা, poem, poetryLeaveacomment on ব্যক্তিগত (১)\n** কাৰ্য ফলন **\nগল্প লিখিম বুলি ভাবিছিলোঁ, বেলেগ কিবাহে হ’ল! ”…ধাতুৰ মুক্ত ইলেক্ট্ৰনৰ ক্ষেত্ৰত থকা এই শক্তি বণ্টনৰ কাৰণে ধাতুৰ পৃষ্ঠৰ পৰা মুক্ত হ’বলৈ বেলেগ বেলেগ ইলেক্ট্ৰনক বেলেগ বেলেগ পৰিমাণৰ শক্তিৰ প্ৰয়োজন হয় |..” পদাৰ্থ বিজ্ঞানৰ NCERTৰ কিতাপখনত এই বাক্যটো পোৱাৰ লগে লগে মোৰ মনত কোলাহলৰ সৃষ্টি কৰি থকা চিন্তাবোৰ শান্ত হৈ পৰিল | মুক্ত ইলেক্ট্ৰন আছে বাবেইContinue reading “** কাৰ্য ফলন **”\nPosted byPritam October 16, 2019 December 30, 2019 Posted inঅসমীয়া, প্ৰবন্ধTags:Assamese blog, অসমীয়া ব্লগ, motivation, nostalgia, passion, reading, storytelling, stress, struggle, thought, words6 Comments on ** কাৰ্য ফলন **\nনিশাৰ মায়াই লগত লৈ আহিছে এসোপামান বেবেৰিবাং টুকুৰা টুকুৰ চিন্তা। তাৰে কিছুমান সঁচা। তাৰে কিছুমান মাথো কল্পনা; নতুন দিনৰ কাঁইটীয়া বাটৰ তিতা অভিজ্ঞতাৰ কল্পনা।\nPosted byPritam September 26, 2019 December 30, 2019 Posted inকবিতাTags:poem, poetryLeaveacomment on নিদ্ৰা


ভাৰতীয় ক্ৰিকেট দলৰ বাবে ভাল প্ৰশিক্ষক কোন হ’ব শাস্ত্ৰী, মুদী, কাৰ্ষ্টেন, জয়াবৰ্ধনে নে ছেগৱাগ?\nপ্ৰশিক্ষকৰ দৌৰ : ভাৰতীয় ক্ৰিকেট দলৰ বাবে ভাল প্ৰশিক্ষক কোন হ’ব শাস্ত্ৰী, মুদী, কাৰ্ষ্টেন, জয়াবৰ্ধনে নে ছেগৱাগ?\nকাৰ্ষ্টেন, ছেগৱাগ, জয়াবৰ্ধন, মুদী\nবিশ্বকাপৰ ছেমিফাইনেলৰ পৰা বিৰাট কোহলি নেতৃত্বাধীন ভাৰতীয় ক্ৰিকট দলৰ অপ্ৰত্যাশিত বিদায়ৰ পাছতে ক্ৰিকেট অনুৰাগী সকলৰ মাজত দলৰ প্ৰশিক্ষক সলনি কৰাৰ বাবে তীব্ৰ দাবী উত্থাপন হয়।\nবিশ্বকাপৰ পাছতে বৰ্তমানৰ প্ৰশিক্ষক ৰবি শাস্ত্ৰী আৰু তেওঁৰ সহযোগী বলিং প্ৰশিক্ষক ভৰত অৰুণ, বেটিং প্ৰশিক্ষক সঞ্জয় বাংগাৰ আৰু ফিল্ডিং প্ৰশিক্ষক আৰ শ্ৰীধৰৰ কাৰ্য্যকালৰ সামৰণি পৰিছে যদিও বি চি চি আয়ে তেওঁলোকৰ কাৰ্য্যকাল ৱেষ্ট ইণ্ডিজ ভ্ৰমণৰ প্ৰতি লক্ষ্যৰাখি ৪৫ দিন বৃদ্ধি কৰে।\nআনহাতে, বি চি চি আয়ে ভাৰতীয় ক্ৰিকেট দলৰ মুখ্য প্ৰশিক্ষকৰ লগতে বেটিং, বোলিং, ফিল্ডিং প্ৰশিক্ষক আৰু চাপোৰ্ট ষ্টাফৰ পদৰ বাবে ইতিমধ্যে বিজ্ঞাপন প্ৰকাশ কৰিছে।\nএতিয়া ভাৰতীয় ক্ৰিকেট দলৰ পৰৱৰ্তী প্ৰশিক্ষক কোন হ’ব তাকে লৈ চিন্তা চৰ্চা আৰম্ভ হৈছে। ৰবি শাস্ত্ৰীকে ভাৰতীয় ক্ৰিকেট দলৰ প্ৰশিক্ষক হিচাপে ৰখা ভাল নে অন্য প্ৰশিক্ষক নিযুক্তি দিয়াটো ভাল হ’ব?\nউল্লেখযোগ্য যে, ৰবি শাস্ত্ৰীৰ প্ৰশিক্ষণত ভাৰতে বিশ্বকাপৰ ছেমিফাইনেলৰ পৰা বিদায় ললেও তেওঁৰ প্ৰশিক্ষণতে ভাৰত বিশ্বৰ টেষ্ট আৰু এদিনীয়াৰ ১নং দল হিচাপে পৰিগণিত হৈছিল।\nভাৰতীয় ক্ৰিকেট দলৰ মুখ্য প্ৰশিক্ষকৰ দৌৰত বৰ্তমান থকা কেইগৰাকীমান প্ৰশিক্ষক হ’ল-গেৰী কাৰ্ষ্টেন, মহেলা জয়াবৰ্ধনে, টম মুডী আৰু বিৰেন্দাৰ ছেহৱাগ।\nগেৰী কাৰ্ষ্টেনৰ প্ৰশিক্ষণতে ভাৰতীয় ক্ৰিকেট দলে ২০১১ চনত বিশ্বকাপ জয় কৰিবলৈ সক্ষম হৈছিল।তাৰ উপৰি গেৰীয়ে ২০১৪ আৰু ২০১৫ চনত আই পি এলত দিল্লী ডেয়াৰডেভিলছ আৰু ২০১৮-২০১৯ চনত ৰোয়েল চেলেঞ্জাৰ বাংগালোৰৰ প্ৰশিক্ষক হিচাপে কাৰ্য্য নিৰ্বাহ কৰি আছে।\nআন এগৰাকী প্ৰশিক্ষক টম মুডী প্ৰশিক্ষক হিচাপে যথেষ্ট অভিজ্ঞ। প্ৰাক্তন অষ্ট্ৰেলিয়ান ক্ৰিকেটাৰ মুদীয়ে ২০০৭ চনত শ্ৰীলংকাক বিশ্বকাপৰ ছেমিফাইনেললৈ উপনীত কৰাইছিল আৰু বৰ্তমান আই পি এলত হায়দৰাবাদৰ প্ৰশিক্ষক হিচাপে কাম কৰি আছে।\nশ্ৰীলংকাৰ প্ৰাক্তন অধিনায়ক মহেলা জয়াবৰ্ধনে ভাৰতীয় প্ৰশিক্ষকৰ দৌৰত আটাইতকৈ আগত আছে। ২০,০০০ আন্তঃৰাষ্ট্ৰীয় ৰাণৰ অধিকাৰী জয়াৰ্ধনে আই পি এলত মুম্বাই ইণ্ডিয়ানছৰ প্ৰশিক্ষক হিচাপে কাৰ্য্যনিৰ্বাহ কৰি দলটোক আই পি এলৰ খিতাপ আনি দিবলৈ সক্ষম হৈছে।\nভাৰতীয় প্ৰশিক্ষকৰ দৌৰত থকা আন এগৰাকী ক্ৰিকেটাৰ হ’ল ভাৰতৰ প্ৰাক্তন মাৰমুখী অপেনাৰ বিৰেন্দাৰ ছেহৱাগ। ছেহৱাগে কিংগছ এলেভেন পঞ্জাৱৰ পৰামৰ্শদাতা হিচাপে কাম কৰি আছে।\nলক্ষ্যণীয় কথাটো হ’ল ক্ৰিকেট পৰামৰ্শদাতা কমিটিয়ে প্ৰশিক্ষক নিৰ্বাচনৰ ক্ষেত্ৰত পূৰ্বৰ প্ৰশিক্ষককে বাহাল ৰাখেনে নতুন প্ৰশিক্ষক নিযুক্তি দিয়ে সেয়া সময়ত পৰিস্কাৰ হ’ব।